title: Thomas McBroom

text: Thomas McBroom (myös Tom McBroom, s. 17. syyskuuta 1952 Kanada) on kanadalainen golfkenttäsuunnittelija, joka perusti vuonna 1978 "Thomas McBroom Associatesin", jonka johtajana hän toimii.


title: Thomas McBroom

text: Suomalaisille McBroom on tullut tutuksi Kytäjän kenttien suunnittelijana, mutta hän on Kytäjän lisäksi suunnitellut kenttiä eri puolille maailmaa. Suurin osa kentistä kuitenkin sijaitsee Kanadassa.


title: Thomas McBroom

text: McBroom on naimisissa ja hänellä on kaksi lasta.


Thomas McBroom


title: Mike Norris

text: Mike Norris (s. 1963) on yhdysvaltalainen elokuvanäyttelijä. Hän esiintyi muun muassa Renny Harlinin ohjaamassa elokuvassa Jäätävä polte. Hänen isänsä Chuck Norris ja veljensä Eric Norris ovat myös elokuvanäyttelijöitä. Setä Aaron Norris on tuottaja.


title: Galilei ja kadonneet lelut

text: Galilei ja kadonneet lelut oli suomalainen Yle TV2-kanavalla vuosina 1996–1997 esitetty 3D-animaatiografiikalla luotu televisio-ohjelma. Ohjelma oli suunnattu lapsille, joiden piti ratkaista lelukoira Galilein kanssa erilaisia tehtäviä. Ohjelmaan osallistuttiin puhelimella, ja jokaiseen ohjelmaan valittiin neljä lasta. Galilein äänenä ohjelmassa oli Jyrki Tamminen.


title: Galilei ja kadonneet lelut

text: Myöhemmin tehtiin ohjelmaan liittyvä "Galilein tehtäväluu", jossa Galilei-koira arvuutteli televisiokatsojien kanssa erilaisia tehtäviä. Näitä esitettiin Yle TV2:n "Pikku Kakkosessa" vuosina 1998–1999 ja 2005.


title: Galilei ja kadonneet lelut

text: Keltainen lelukoira Galilei ystävineen asuvat Kadonneiden lelujen saarella, jossa asuvat kaikki hylätyt lelut. Asukkaiden elämä on yleensä rauhaisaa. Heidän elämäänsä häiritsee paha ja ilkeä Velho sekä hänen apurinsa kissa Miau, joka oli alun perin myös saaren asukas, mutta Velho nappasi hänet ja taikoi apurikseen. Velhon tavoitteena on saada lisää leluja saarelta, joista hän tekisi apureitaan.


title: Galilei ja kadonneet lelut

text: Jokainen ohjelma kulki samalla kaavalla: Ohjelman alussa Galilei ystävineen viettää elämää Kadonneiden lelujen saarella, kunnes ilkeä Velho saapuu saarelle ja nappaa yhden saaren asukkaista matkalaukkuunsa. Galilei-koira ja hänen apurinsa, liikkuva peltitölkki Safka lähtevät takaa-ajoon Velhon perään. Kun Galilei ja Safka lähestyvät, Velho käyttää taikalasersädettään hidastaen heidän matkaansa. Matkan aikana ystävät kohtaavat henkilöitä, jotka antavat heille tehtäviä ratkaistavaksi, ennen kuin he pääsevät jatkamaan matkaa. Tehtäviä tulee matkan aikana neljä kappaletta ja jokainen pitää ratkaista, että matka jatkuisi. Ohjelman lopussa ystävät saavat Velhon kiinni ja kaksinkamppailun jälkeen he saavat leluystävänsä takaisin. Mediayhtiö Sansibar Oy julkaisi televisio-ohjelmaan liittyvät tietokonepelit: "Galilei ja kadonneet lelut" vuonna 1997 ja "" vuonna 2000.


title: Luettelo sosialistisista valtioista

text: Tämä on luettelo valtioista, jotka ovat tai ovat olleet sosialistisia tai tunnustavat ainakin nimellisesti sosialismin yhteiskuntajärjestelmänsä perustaksi tai tavoitteeksi.


title: Luettelo sosialistisista valtioista

text: Nämä valtiot tunnetaan "sosialistisina", koska niiden valtapuolueiden nimet viittaavat sosialismiin. Nämä valtiot eivät perustuslakinsa mukaan itse katso vielä saavuttaneensa kommunismia. Valtioissa vallitsee tai vallitsi marxismi-leninismiin perustuva yksipuoluejärjestelmä, ja niissä katsotaan tai katsottiin vallitsevan työnväenluokan valta ja proletariaatin diktatuuri, jonka oli määrä johtaa vähitellen tavoitteeseen - kommunistiseen yhteiskuntaan. Pohjois-Korea ei ole virallisesti marxilais–leninistinen, vaan maan virallinen ideologia on juche-aate, jonka on kehittänyt Kim Il-Sung.


title: Luettelo sosialistisista valtioista

text: Nämä valtiot ovat omaksuneet sosialistisia vaikutteita perustuslakiinsa, mutta ne eivät tunnusta marxilais-leninististä oppia. Valtiot edustavat erilaista tapaa aikaansaada yhteiskunnallisia uudistuksia, ilman että termiä "sosialismi" käytettäisiin hallinnossa. Nimellisesti maat voivat olla sosialistisia, mutta sitä ei käytännössä harjoiteta poliittisena ideologiana. Libyassa noudatettiin maan johtajan Muammar Gaddafin laatimaan Vihreään kirjaan perustuvaa al-Jamāhīrīyah -aatetta jossa sekoittui arabialais-islamilainen sosialismi.


title: John Hunter (Uusi Etelä-Wales)

text: John Hunter (29. elokuuta 1737–13. maaliskuuta 1821) oli Royal Navyn upseeri ja kolonisaation hallintoviranomainen, joka toimi Arthur Phillipin seuraajana Australian Uuden Etelä-Walesin kuvernöörinä 1795–1800. Hän oli järjestyksessä toinen Uuden Etelä-Walesin kuvernööreistä.


title: John Hunter (Uusi Etelä-Wales)

text: Hunter syntyi Leithissä, Skotlannissa 1737. Hänen isänsä William Hunter oli kauppalaivan kapteeni. Hänen äitinsä oli J. Drummondin tytär. Ollessaan poika, Hunter lähetettiin Lynniin elämään enonsa kanssa. Siellä, kuten myös Edinburghissa, hän sai oman aikansa klassisen koulutuksen. Hunter lähetettiin Edinburghin yliopistoon, josta hän lähti lyhyen ajan kuluttua ryhtyäkseen kapteenin palvelijaksi laivastossa. Hunter ylennettiin luutnantiksi 1780. Ensimmäisen laivaston valmistelujen aikaan Hunterista tehtiin "HMS Siriuksen" kakkosmies. Aluksen kapteeni oli uudesta siirtomaasta, Uudesta Etelä-Walesista, vastuussa oleva Arthur Phillip.


title: John Hunter (Uusi Etelä-Wales)

text: Hunter johti Parramatta Riverin tutkimusretkeä vuoden 1788 alussa. Retki oli merkittävä, sillä 5. helmikuuta 1788 tapahtunut yhteydenotto Wangal-klaaniin saattoi olla ensimmäinen yhteydenotto brittiläisten ja maan alkuperäisten asukkaiden välillä. Hunter palasi Englantiin 1792, mutta Arthur Plillipin erottua kuvernöörin tehtävistään Uudessa Etelä-Walesissa heinäkuussa 1793, haki Hunter vapautunutta asemaa itselleen. Hunter nimitettiin Uuden Etelä-Walesin uudeksi kuvernööriksi tammikuussa 1794, mutta useiden viivästysten vuoksi hän ei päässyt purjehtimaan ennen helmikuuta 1795. Hunter matkusti HMS Reliancella ja saapui Sydneyyn 7. syyskuuta 1795.


The Royal and Ancient Golf Club of St Andrews (lyh. The R&A) on maailman kolmanneksi vanhin golfklubi, joka toimii St Andrewsin kaupungissa Skotlannissa.


Klubi perustettiin vuonna 1754 nimellä Society of St Andrews Golfers, mutta nimi muuttui vuonna 1834 The Royal and Ancient Golf Club of St Andrewsiksi.
St Andrewsissa on yhteensä seitsemän kenttää, joista vanhin, "The Old Course" on yksi maailman kuuluisimmista kentistä. Se on myös ollut useasti British Openin pelipaikkana. Old Coursen väylällä 17 sijaitsee maailman kuuluisin hiekkaeste; "The Roadhole Bunker". Monet turistit haluavat ottaa kuvia itsestään ja seurastaan Roadhole Bunkerissa.


title: David Coburn

text: David Coburn (s. 31. lokakuuta 1969 Los Angeles, Kalifornia) on yhdysvaltalainen elokuva- ja ääninäyttelijä sekä laulaja, joka on esiintynyt muun muassa Renny Harlinin läpimurtoelokuvassa "Jäätävä polte" vuonna 1985.


title: John Hunter

text: John Hunter voi tarkoittaa seuraavia henkilötä:


title: Arlbergin rautatietunneli

text:
Arlbergin rautatietunneli () on 10 648 metriä pitkä rautatietunneli Itävallan länsiosassa Tirolin St. Antonin ja Vorarlbergin Langen am Arlbergin välillä alittaen Arlbergin vuorijonon Alpeilla.
Tunnelin rakentaminen alkoi vuonna 1879 ja se avattiin liikenteelle 21. joulukuuta 1884. Tunnelissa oli alkujaan vain yksi raide, mutta läpikulkevan liikenteen määrä kasvoi niin, että toinen raide avattiin 15. heinäkuuta 1985.


title: Skruf Snus

text: Skruf Snus AB on brittiläisen Imperial Brandsin omistama ruotsalainen nuuskanvalmistaja.


title: Skruf Snus

text: Skruf Snus AB:n perustivat Jonas Engwall ja Adam Gillberg vuonna 2002. Skruf lanseerattiin Norjassa vuonna 2004 ja merkki nosti siellä markkinaosuutensa nopeasti neljään prosenttiin. Imperial Tobacco (nyk. Imperial Brands) laajentui nuuskamarkkinoille vuonna 2005 ostamalla osuuden Skruf Snus AB:sta. Heinäkuussa 2008 Imperial Tobacco ilmoitti lunastavansa loputkin Skrufin osakkeista.


title: Skruf Snus

text: Alun perin vain "Skruf"-tuotemerkin alla valmistettujen tuotteiden (esim. Skruf Xtra Stark, Skruf Stark White) lisäksi yhtiö lanseerasi vuonna 2006 halvemman hintaluokan "Knox" -nuuskatuotteet.


title: Ihmisiä kuolee!

text: Ihmisiä kuolee! on Rytmihäiriön vuonna 1990 julkaistu toinen EP-levy. "Ihmisiä kuolee!" oli kaikkien aikojen ensimmäinen Spinefarm Recordsin julkaisema äänite. Levy on musiikillisesti nopeatempoista, raskasta ja aggressiivista hardcore punkia. Ihmisiä kuolee!-EP julkaistiin alun perin vain vinyylinä, mutta kappaleet on julkaistu CD-muodossa vuonna 2003 ilmestyneellä kokoelmalevyllä "Surman vuodet".


title: Ihmisiä kuolee!

text: Levyn nimikappale ”Ihmisiä kuolee!” julkaistiin uudelleenäänitettynä versiona Rytmihäiriön vuonna 1991 ilmestyneellä debyyttialbumilla "Surman siipien havinaa".


title: Ihmisiä kuolee!

text: Kaikki kappaleet säveltänyt, sanoittanut ja sovittanut Rytmihäiriö.


title: Yrjö Könni

text: Yrjö Johannes Könni (15. marraskuuta 1893 Ilmajoki – 1978) oli suomalainen jääkärieverstiluutnantti ja johtaja. Hänen vanhempansa olivat maanviljelijä Juho (1851–1907) ja Elisabeth "Liisa" (1860–1956) Yli-Könni (o.s. Larm). Hänet vihittiin avioliittoon vuonna 1918 Eva Olivia Rehnin (1892–1976) kanssa.


title: Yrjö Könni

text: Hän kirjoitti ylioppilaaksi Lapuan yhteiskoulusta vuonna 1914 ja liittyi Etelä-Pohjalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1914–1915. Ilmavoimien ohjaajatutkinnon hän suoritti vuonna 1920 ja tähystäjätutkinnon Ilmailukoulussa vuonna 1932 sekä Ilmavoimien komentajakurssin vuonna 1934. Opintomatkoja hän suoritti vuonna 1925 Viroon, Latviaan, Liettuaan ja Saksaan tutkiakseen sikäläistä automyyntiä. Vuonna 1928 hän suoritti samaisen opintomatkan Ruotsiin, Tanskaan ja Saksaan tutustuakseen autoalan tehtaisiin sekä vuonna 1929 Saksaan tutustuakseen Opelin tehtaisiin.


title: Yrjö Könni

text: Hän liittyi Saksassa sotilaskoulutusta antavaan Jääkäripataljoona 27:ään 3. maaliskuuta 1916 ja sijoitettiin pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa, jonka jälkeen hänet erikoistehtäviin Suomeen 9. lokakuuta 1916.


title: Yrjö Könni

text: Hän joutui venäläisten santarmien pidättämäksi 28. lokakuuta 1916 ylittäessään rajan Tornionjoen Matkakosken yläpuolella, onnekseen hän kerkesi niellä taskussaan olleen etappikartan ja näin se säästyi santarmien kynsistä. Hänet kuljetettiin ensin Tampereen poliisivankilaan, jossa häntä lihotettiin pulitoista kuukautta, ja santarmi eversti Ivanov piti huolen, ettei kuulusteluista ollut pulaa. Hänet siirrettiin edelleen 11. joulukuuta 1916 Hämeenlinnan lääninvankilaan, mistä hänet siirrettiin 14. joulukuuta 1916 Katajanokan vankilaan ja edelleen 8. maaliskuuta 1917 Pietariin Spalernajan vankilaan yhdessä Arvo Brusinin kanssa ja hänet sijoitettiin ensin viidennen kerroksen ikkunattomaan huoneeseen, mutta saikin jo seuraavaksi yksi ikkunallisen huoneen neljännestä kerroksesta. Kauan ei hän kerennyt Spalernajan muureja ihailla, kun hän vapautui 12. maaliskuuta 1917 Venäjän vallankumouksen alkumainingeissa.


title: Yrjö Könni

text: Vankeudesta vapauduttuaan hän toimi asekuljetustoimissa Suomen ja Ruotsin välillä sekä vastaanottamassa aselaiva S/S Equityn ensimmäistä lastia Tolvmansgrundetilla ja vartioimassa sitä. Lisäksi hän otti osaa suojeluskuntatyöhön ja hoiti asejakelua sekä harjoitti vähän aikaa Lapuan ja Vaasan sekä sisällissodan alkuun saakka Ilmajoen suojeluskuntaa.


title: Yrjö Könni

text: Sisällissodan aikana hän toimi Ilmajoen suojeluskunnan päällikkönä ja otti osaa venäläisten aseistariisumiseen Ilmajoella, Kristiinankaupungin valtaukseen ja sittemmin Hämeen ryhmän 3. komppanian (Ilmajoen suojeluskuntakomppanian) sekä 22. maaliskuuta 1918 alkaen 4. Vilppulan pataljoonan 2. komppanian päällikkönä, Hän osallistui sisällissodassa taisteluihin Vilppulassa, Lylyssä, Korkeakoskella, Orivedellä, Suinulassa, Messukylässä ja Uudessakylässä sekä Tampereella. Hän haavoittui lievästi Suinulassa 22. maaliskuuta 1918 ja pahasti Tampereella 3. huhtikuuta 1918. Myöhemmin hän toimi Vaasan rykmentin 1 pataljoonan adjutanttina Viipurin valloituksen aikana.


title: Yrjö Könni

text: Sisällissodan jälkeen hänet määrättiin kesäkuun alussa vuonna 1918 Vaasan rykmentin 1. pataljoonan komentajaksi ja armeijan uudelleenjärjestelyn yhteydessä 28. kesäkuuta 1918 Suomen valkoiseen kaartin 9. komppanian päälliköksi, mistä hänet siirrettiin 29. syyskuuta 1918 alkaen 1. pataljoonaan ja komennettiin samalla koulutusupseeriksi Meripataljoonaan. Meripataljoonasta hänet siirrettiin 31. lokakuuta 1918 Ilmavoimiin ja sijoitettiin aluksi 3. lento-osaston päälliköksi ja 14. helmikuuta 1919 alkaen telakkakomppanian päälliköksi. Ilmailupataljoonan komentajuuden hän vastaanotti 19. marraskuuta 1920, josta hänet siirrettiin 22. maaliskuuta 1922 johtajaksi Suomen Imailukouluun. Armeijasta hän erosi 2. heinäkuuta 1922. Viransijaisena hän toiminut vuosina 1919–1920 useita eri kertoja Ilmailupataljoonan komentajana. Ilmavoimien esikuntapäällikkönä hän toimi 12. joulukuuta 1919 – 19. marraskuuta 1920 välisen ajan. Hän on myös hoitanut useita kertoja vuosina 1919–1920 Ilmavoimien komentajan tehtäviä.


title: Yrjö Könni

text: Armeijasta eronsa jälkeen hän työskenteli Korpivaara ja Halla oy:n palveluksessa vuosina 1922–1923, jonka jälkeen hän siirtyi myyntipäälliköksi Oy Agroksen auto-osastolle, missä tehtävässä hän toimi vuosina 1923–1924. Oy Henry-Auton myyntipäällikkönä hän toimi vuosina 1924–1926 ja Pääkaupungin automyynnin toimitusjohtajana vuosina 1926–1928 sekä Oy Auto-konttorin toimitusjohtajana vuosina 1928–1930. Armeijasta eronsa jälkeen hän toimi suojeluskuntajärjestössä ja sen Helsingin osastossa moottorijoukkojen instruktöörinä vuosina 1922–1925.


title: Yrjö Könni

text: Hän astui takaisin armeijan palvelukseen 1. heinäkuuta 1931 ja hänet sijoitettiin Maalentoeskaaderin tiedustelulaivueen 2. lentueen päälliköksi, josta hänet komennettiin 30. marraskuuta 1932 päälliköksi Maalentoeskaaderin hävittäjälaivueen 1. lentueeseen ja edelleen 1. maaliskuuta 1934 päälliköksi Lentoasema 1:n tiedustelulaivueen 2. lentueeseen. Hänen seuraava posti armeijassa oli Lentoasema l:n viesti-, tiedustelu- ja sääupseeri, jonne hänet komennettiin 1. kesäkuuta 1934, josta hänet komennettiin 31. tammikuuta 1936 alkaen Mekaanikkokoulun johtajaksi, missä tehtävässä toimi vuoteen 1939 saakka. Omien tehtäviensä ohella hän hoiti vuosina 1932–1934 myös Maalentoeskaaderin ja Lentoasema 1:n komentajan tehtäviä.


title: Yrjö Könni

text: Talvisotaan hän osallistui Ilmavoimien Mekaanikkokoulun johtajana sekä Santahaminan komendanttina. Jatkosodan syttyessä hän palveli samassa tehtävässä, mutta komennettiin 1. Armeijakuntaan erikoistehtäviin Karjalankannakselle vuonna 1941. Vuonna 1942 hänet siirrettiin erikoistehtäviin toimistopäälliköksi Itä-Karjalaan 5. Armeijakunnan esikuntaan. Kunnes vuonna 1944 hänet nimitettiin Päämajan keksintötoimiston päälliköksi. Sodan loputtua hänet lähetettiin Tanskaan sotainvalidina ja vapautettiin vakinaisesta palveluksesta.


title: Yrjö Könni

text: Vuonna 1945 hän palasi Suomeen ja toimi osastopäällikkönä Oy Packalen Ab:ssa vuoteen 1947 saakka, josta hän siirtyi em. yrityksen sisaryrityksen Helsingin Auto Oy:n palvelukseen konttoripäälliköksi, missä tehtävässä hän oli aina vuoteen 1952 saakka, jonka jälkeen hänet nimitettiin ko. yrityksen johtajaksi ja johtajana hän toimi vuoteen 1966 saakka.


title: Yrjö Könni

text: Hän osallistui Suomen edustajana ensimmäisiin pohjoismaisiin lentokilpailuihin Norjassa vuonna 1921.


title: Yrjö Könni

text: Hänet valittiin Ilmajoen suojeluskunnan kunniapäälliköksi, Jääkäriliiton johtokunnan jäsenenä hän on toiminut vuosina 1931–1932, Valkealan kunnanvaltuuston jäsenenä hän toimi vuosina 1934–1936 ja Ilmavoimien upseeriyhdistyksen puheenjohtajana vuodesta 1937. Hän on myös toiminut monien yritysten tilintarkastajana ja hallituksien puheenjohtajina sekä Kalterijääkäriyhdistyksen johtokunnan jäsenenä ja varainhoitajana.


title: Yrjö Könni

text: Harrastuksenaan tämä soturiluonne korjaili könniläisten kaappikellojen koneistoja.


title: Vanity/Nemesis

text: Vanity/Nemesis on sveitsiläisen metalliyhtye Celtic Frostin viides studioalbumi, joka julkaistiin vuonna 1990. Levyllä Celtic Frost palasi takaisin thrash metaliin, mutta siitä huolimatta se ei ole yhtä suuresti arvostettu kuin yhtyeen kolme ensimmäistä albumia.


title: Lakit

text: Lakit (lakiksi лак, venäjäksi лакцы) ovat kansa, josta suurin osa elää Dagestanin keskiosan vuoristoalueella. Heitä on noin 156 500 henkeä. joista noin 140 000 asuu Dagestanissa. 1940-luvulla osa heistä asutettiin Dagestanin tasankoalueelle korvaamaan alueelta pois siirrettyä tšetšeeniväestöä. Lakit puhuvat lakin kieltä, joka kuuluu pohjoiskaukasialaiseen kieliryhmään. Lakin kieltä kirjoitettiin arabialaisin kirjaimin 1920-luvulle asti, jolloin siirryttiin latinalaiseen kirjaimistoon, mutta 1930-luvulla vakiintuivat kirjoittamisessa kyrilliset aakkoset.


title: Kepler (Kuun kraatteri)

text: Kepler on tähtitieteilijä Johannes Keplerin mukaan nimetty kraatteri Kuun pinnalla Oceanus Procellarumissa. Kraatterin läpimitta on 29,49 km, syvyys 2,6 km. Kraatterilla on 300 km:n pituiset vaaleat sädeviirut, joiden ansiosta se erottuu selkeästi tummasta "merestä" eli laavatasangosta. Kraatterin sijainti on 8,1° P, 38,0° L.


title: Tabasaranit

text: Tabasaranit ovat kansa, joka elää pääosin Dagestanissa. Heitä on noin 200 000 (2011) henkeä. Tabasaranit puhuvat tabasaranin kieltä. Heidän kulttuurinsa on hyvin samanlainen samalla alueella asuvien lezgien kanssa. Suurin osa heistä on sunnamuslimeja.


title: Cold Lake (albumi)

text: Cold Lake on Celtic Frostin vuonna 1988 julkaisema albumi. Sitä on yleisesti pidetty yhtyeen huonoimpana julkaisuna. Cold Lake on tyyliltään lähempänä glam- ja heavy metalia toisin kuin Celtic Frostin aikaisemmat levyt. Yhtyeen keulahahmo Tom G. Warrior on useaan otteeseen sanonut häpeävänsä albumia, ja se onkin ainoa yhtyeen levy, josta ei ole tehty uudelleenjulkaisua. Legendan mukaan Tom G. Warrior oli luullut Glam metal Poisonin levyä saksalaisen Death/Thrash Poisonin levyksi, ja päättänyt vaihtaa vähän yhtyeensä tyyliä.


title: Clavius (Kuun kraatteri)

text:
Clavius on eräs Kuun suurimpia kraattereita ja kolmanneksi suurin Maahan näkyvä Kuun kraatteri. Kraatterin läpimitta on 230,77 km ja syvyys 3,5 km.
Se sijaitsee Kuussa hyvin etelässä. Clavius on osin uudempien, pienempien kraatterien rikkoma. Kraatteri näkyy sopivissa oloissa puolikuun pykälänä paljain silminkin.


title: Gerald McClellan

text: Gerald McClellan, The G-Man (s. 23. lokakuuta 1967 Freeport, Illinois), on yhdysvaltalainen entinen nyrkkeilijä. Hän oli alemman keskisarjan maailmanmestari. McClellanin tilastot ammattilaisena ovat 31 voittoa (29 KO), ja 3 tappioa.


title: Gerald McClellan

text: McClellan ryhtyi ammattinyrkkeilijäksi vuonna 1988. Emanuel Stewardin valmennuksessa hän voitti WBO-liiton keskisarjan maailmanmestaruuden tyrmäämällä John Mugabin ensimmäisessä erässä. WBC-liiton mestaruuden hän voitti tyrmäämällä Julian Jacksonin viidessä erässä vuonna 1993. Hän puolusti WBC-titteliä kolme kertaa.


title: Gerald McClellan

text: Jonkin ajan kuluttua McClellan siirtyi painoluokkaa ylemmäs ylempään keskisarjaan. Siellä hän kohtasi hallitsevan mestarin Nigel Bennin Lontoossa helmikuussa 1995. Benn tuinnettiin nimellä "Dark Destroyer", eli tumma tuhoaja. Ennen kamppailun alkua McClellan oli yleisön ehdoton suosikki 4 - 1 kertoimilla. Nigel Benniä ei väheksytty: Hän oli McClellania kolme vuotta vanhempi, mutta hän oli ehtinyt käydä urallaan useita rajuja kamppailuja, ja hänestä alkoi näkyä merkkejä ikääntymisestä. McClellaniakaan ei väheksytty, sillä hän oli tyrmännyt 14 vastustajaansa, joista 10 oli tullut ensimmäisen erän aikana.


title: Gerald McClellan

text: Benn tunnettiin myös siitä, että hän käytti likaisia otteita kehässä.


title: Gerald McClellan

text: McClellan iski Bennin puolittain ulos ensimmäisessä erässä. Bennillä kesti 9½ sekuntia päästä ylös, niin hurja oli McClellanin iskuvoima. Taistelu jatkui, mutta sillä oli surullinen loppu. McClellan kaatoi Bennin uudestaan 9. erässä. 10. erässä Benn iski McClellania monta kertaa ilman, että tämä vastasi iskuihin mitenkään. Kohta McCellan kaatui tajuttomana maahan. Tuomari ei tajunnut tilanteen vakavuutta, vaan laski McClellanille lukua kymmeneen. Vasta tämän jälkeen, kun McClellan ei virvonnut,hänet vietiin kulmaukseensa. Kulmauksessa hänelle annettiin ensiapua, ja ambulanssi vei hänet sairaalaan. Sairaalassa hänen aivoistaan poistettiin leikkauksessa verihyytymä. Mclellan vajosi myös koomaan ottelun jälkeen. Myös hänen lähimuistinsa on erittäin heikko. Hänen kuulonsa on heikentynyt, eikä hän tule ikinä kävelemään.


title: Gerald McClellan

text: Tuomarin toiminta herätti ihmetystä ottelun aikana. Jo ensimmäisessä erässä nähtiin merkkejä siitä, kuin hän ei olisi ollut puolueeton. Hän antoi sidontatilanteista lähes aina varoituksen McClellanille.


title: Gerald McClellan

text: Myös Nigel Benn pyörtyi matkalla kehästä pukuhuoneeseen. Hän pystyi jatkamaan uraansa, ja hän on tänäpäivänä terve.


title: Gerald McClellan

text: McClellan vietiin kiireesti leikkaukseen, jossa hänen aivoistaan poistettiin verihyytymä. Hän oli koomassa noin viikon ajan. Hänelle tuli vakava aivovamma, ja hän sokeutui pysyvästi. Nykyään McClellan kykenee kävelemään, mutta hänen näkönsä ei ole vieläkään palautunut.


title: Gerald McClellan

text: Roy Jones Junior on perustanut säätiön, joka kerää McClellanille rahaa, jotta hän selviytyisi yhdessä vaimonsa, Lisa McClellanin kanssa jokapäiväisestä elämästä.


title: Tsiolkovski (Kuun kraatteri)

text: Tsiolkovski on venäläisen rakettitekniikan teoreetikon Konstantin Tsiolkovskin mukaan nimetty kraatteri kuun maahan näkymättömällä puolella. Kraatterin tumma pohjan osa on törmäyksen jälkeen kuun sisuksista virrannutta laava, joka on jähmettynyt basalttimaiseksi kiveksi. Se on samanlaista kuin kuun "meret". Tumma alue ympäröi selvää keskushuippua, jollainen on syntynyt törmäyksen vastavaikutuksena tämän kokoluokan suureen kraatteriin. Tämän selvästi erottuvan kraatterin löysivät venäläiset Luna 3 -kuuluotaimen kuvista. Kraatterin läpimitta on 180 km, ja koordinaatit 20.4° S, 129.1° E.


title: Tsiolkovski (Kuun kraatteri)

text: Kuun topografinen kartta Lunar and Planeraty Institute:ssa näyttää kraatterin neljällä sivullaan:


title: Andit (kansa)

text: Andit (andiksi къӀваннал, ) on pieni etninen ryhmä Botlihin piirissä Dagestanin länsiosan vuoristoalueella. Andit puhuvat dagestanilaisten kielikunnan avaarilaiskielten andilaiseen ryhmään kuuluvaa andin kieltä. Venäjällä oli vuoden 2002 väestönlaskennan mukaan 21 808 andia, joista 21 711 asui Dagestanissa.


title: Andit (kansa)

text: Andilaiskyliä on kaikkiaan yhdeksän: Andi, Gunha, Gagatl, Rikvani, Tšakhno, Zilo, Munib ja Kvanhidatl, ja ne kaikki kuuluvat Botlihin piiriin. Suurimmat kylät ovat Andi ja Gagatl, joissa on yli 1 000 kotitaloutta. Kylien lisäksi andeja asuu myös haja-asutuksissa kyliä ympäröivillä alueilla. Andien naapureina asuu pohjoisessa ja idässä avaareja, kaakossa karataita, etelässä bagvaleja, lännessä godoberejä ja koillisessa botlihejä.


title: Andit (kansa)

text: Andit polveutuvat ilmeisesti avaareista monien muiden alueen kansojen tapaan. Avaarit valloittivat. Avaariit menettivät lopulta maansa 700-luvulla maahan hyökänneille arabeille, joita seurasivat mongolit 1100–1200-luvuilla. 1300–1600-luvuilla alueella taistelivat turkkilaiset ja persialaiset. 1700-luvulla alkoi Venäjän keisarikunnan laajentuminen alueelle ja 1800-luvun loppuun mennessä he olivat valloittaneet koko Kaukasuksen alueen. Andien asuinalue liitettiin Venäjään virallisesti vuonna 1806, mutta vahvaa hallintoa alueella ei ollut ennen 1870-lukua.


title: Andit (kansa)

text: 1900-luvulla Kaukasiassa syntyi kahdenlaisia separatistisia liikkeitä, nationalistisia ja uskonnollisia. Andit tukivat etenkin avaarien ja georgialaisten itsenäisyyspyrkimyksiä, mutta heillä itsellään ei varsinaisia itsenäisyyspyrkimyksiä ollut. Lukuisat kapinat neuvostovaltaa vastaan kylvivät tuhoa alueelle 1920–30-luvuilla. Andien kouluopetuksessa käytettiin aluksi opetuskielenä avaaria, mutta se vaihdettiin pian venäjään.


title: Andit (kansa)

text: Perinteiset andikylät ovat omaksuneet "länsimaisen" kulttuurin varsin nopeasti. Kuitenkin esimerkiksi perinteiset kansallispuvut ovat vielä laajalti käytössä. Vanhempi sukupolvi on pitänyt kulttuurinsa tehokkaammin kuin nuori sukupolvi, joka on kovaa vauhtia sulautumassa avaareihin. Islamin vaikutuksen heikkenemisen myötä alkoholismista on tullut laaja ongelma.


title: Andit (kansa)

text: Andien kulttuuri on lähes identtinen avaarien kanssa. Uskonnoltaan valtaosa andeista on sunnimuslimeja. Islamin andit omaksuivat arabivalloittajilta 700-luvulla. Kristinusko ei päässyt leviämään heidän keskuuteensa mongolien tuhottua sen potentiaaliset levittäjät alueella. Andien eristäytyneisyys johti monien pakanallisten piirteiden säilymiseen heidän uskonnonharjoituksessaan.


title: MGM Grand Las Vegas

text: MGM Grand Las Vegas on hotelli-kasino Las Vegas stripin varrella Las Vegasissa Nevadassa. Hotellin omistaa MGM Resorts International -hotelliketju. 30-kerroksisen hotellin päärakennus on 89 m korkea, ja sen piha-alueella on viisi ulkoilmauima-allasta sekä jokia ja vesiputouksia 6,6 eekkerin (2,7 hehtaaria) edestä. Lisäksi hotellialueeseen kuuluu kokouskeskus, MGM Grand Arena, CBS Television City, Grand Spa, useita kauppoja ja yökerhoja, 16 ravintolaa ja piirikunnan suurin kasino.


title: MGM Grand Las Vegas

text:
MGM Grand Las Vegasin päärakennus on maailman suurin yhtenäinen hotelli, jossa on yli 5 000 huonetta.
Hotellihuoneet on sijoitettu seuraavasti:


title: MGM Grand Las Vegas

text: Hotellin suurin vetonaula oli "Lion Habitat" eli iso lasiseinillä varustettu viidakkomainen tila, joka oli ääni- ja hajueristetty. Tilaan tuotiin kaksi kertaa päivässä leijonia, jotka olivat siellä klo 10.00-19.00. Leijonat eivät koskaan joutuneet olemaan yksin MGM Grandissa, vaan mukana oli aina toinen leijona tai kouluttaja.


title: MGM Grand Las Vegas

text: Lion Habitat suljettiin vuonna 2012.


title: Vilayanur S. Ramachandran

text: Vilayanur S. Ramachandran (s. 1951) on intialainen neurologi.


title: Vilayanur S. Ramachandran

text: Ramachandran toimii Kalifornian yliopistossa San Diegossa professorina ja Center for Brain and Cognitionin johtajana. Lisäksi hän työskentelee Salk Institutessa.


title: Vilayanur S. Ramachandran

text: Ramachandranin erikoisaloja ovat neuropsykologia ja psykofysiikka. Hän on tutkinut muun muassa aavekipua ja synestesiaa.


title: Kramppeja & nyrjähdyksiä

text: Kramppeja & nyrjähdyksiä on suomalainen sarjakuva, joka ilmestyi ensimmäisen kerran vuonna 1991. Sitä on käsikirjoittanut alusta asti Pauli Kallio, sen sijaan piirtäjiä on vuosien aikana ollut useita.


title: Kramppeja & nyrjähdyksiä

text: Sarjakuva "Kramppeja & nyrjähdyksiä" sai alkunsa, kun musiikkilehti "Rumba" etsi 1990-luvun alussa uutta sarjakuvaa. Kallio päätti kokeilla sarjakuvakäsikirjoittamista ja pyysi piirtäjäksi Christer Nuutisen. Sarjan alkuperäinen idea syntyi muutamassa kuukaudessa. Aluksi pääosassa oli nuori mies, joka sivuhahmojen lailla oli nimeämätön. Keskeiset henkilöt saivat nimet vasta Kallion käsikirjoittamassa ja Kati Kovácsin piirtämässä rinnakkaissarjakuvasarjassa "Onnen lahjat", johon he ilmestyivät sivuhenkilöiksi.


title: Kramppeja & nyrjähdyksiä

text: Vuonna 1993 sarja pääsi "Helsingin Sanomien" sunnuntaisivuille, joilla se jatkoi kolmen vuoden ajan. Sitten Nuutinen lopetti sarjan piirtämisen yli kymmeneksi vuodeksi. Tämän jälkeen Kallion työparina toimivat piirtäjät Sami Toivonen, Katja Tukiainen ja Mika Lietzén. Julkaisuareenoita olivat "Aamulehti", "Suomen Kuvalehti", toistamiseen "Rumba", "Aviisi", "Elanto" ja "Parnasso". Nuutinen palasi piirtäjäksi 2008, ja sarja alkoi jälleen ilmestyä "Suomen Kuvalehdessä".


title: Kramppeja & nyrjähdyksiä

text: "Kramppeja ja nyrjähdyksiä" keskittyy suomalaiseen arkeen ja sinkkuuteen, ja sitä on joskus verrattu amerikkalaiseen "Frendit"-komediasarjaan. Sarjan tärkeimmät henkilöt ovat ystävykset Risto ja Esko. Risto on pinnallinen naistenmies, jolla on naisystävä Tanja. Esko puolestaan on herkkä mietiskelijä. Hän menettää tyttöystävänsä Ainon tarinassa, joka on ilmestynyt "Kukkakauppiaan onnenpäivät" -albumissa. Eskon elämään tulee 2008 ilmestyneissä jaksoissa Anniina, vuonna 1982 syntynyt uusi naapuri. Sarjan edetessä sen keskeiset henkilöt varttuvat ja tuntevat lähestyvänsä keski-ikää.


title: Neil deGrasse Tyson

text: Neil deGrasse Tyson (s. 5. lokakuuta 1958 New York, New York) on yhdysvaltalainen astrofyysikko ja tunnettu tieteen yleistajuistaja.


title: Neil deGrasse Tyson

text: Tyson työskentelee Haydenin planetaarion johtajana New Yorkissa. Hän kävi collegea Harvardin yliopistossa. Tyson valmistui filosofian maisteriksi 1989 ja tohtoriksi 1991 Columbian yliopistosta.


title: Neil deGrasse Tyson

text: Tyson isännöi vuodesta 2006 vuoteen 2011 PBS:n tiedeuutisohjelmaa "NOVA scienceNOW" ja juontaa nykyään alkuperäisen "Cosmoksen" jatko-osaa "Cosmos: A Spacetime Odyssey", jota näytetään FOX:illa ja National Geographic Channelilla. Suomessa sarjaa on esitetty nimellä "Cosmos - kaikki elämästä" Fox-kanavalla. Tyson myös vierailee säännöllisesti eri televisio-ohjelmissa.


title: Neil deGrasse Tyson

text: Tyson on äänekäs säieteorian arvostelija. Hänen mukaansa on nimetty päävyöhykkeen asteroidi 13123 Tyson. Tyson on kertonut olevansa agnostikko.


title: Neil deGrasse Tyson

text: Tyson on arvioinut, että maailmankaikkeus on 50 prosentin todennäköisyydellä jonkin korkeamman voiman tai sivilisaation tuottama simulaatio, jossa ihmiskunta elää.


title: Neil deGrasse Tyson

text: Tyson syntyi New Yorkissa vuonna 1958. Hänen isänsä oli afroamerikkalainen aktivisti ja sosiologi. Tysonin äiti on gerontologian alan tutkija, jonka sukujuuret ovat Puerto Ricosta. Tysonilla on kaksi sisarusta, veli ja sisko.


title: Neil deGrasse Tyson

text: Tyson varttui Bronxissa. Osan lapsuudestaan hän vietti Castle Hillin alueella ja 9-vuotiaana hän muutti Riverdaleen.


title: Neil deGrasse Tyson

text: Tyson on julkaissut urallaan useita teoksia yksin tai yhteistyönä muiden kirjoittajien kanssa.


title: Vallis Alpes

text: Vallis Alpes, "Alppien laakso" tai "Iso laakso" lienee tunnetuin Kuun laaksoista. Se on pitkä, vaihtelevan levyinen, jopa 10 km leveä ja 166 km pitkä. Laakso on melko tasapohjainen lukuun ottamatta laakson halki kulkevaa halkeamaa, joka ei erotu Maahan asti kuin suurilla kaukoputkilla. Tämä halkeama on kiemurteleva "rilli", joka on romahtanut laavaputki. Laakso lienee laavalla täyttynyt hautavajoama. Se on keskeltä leveämpi kuin päistään.


title: Vallis Alpes

text: Vallis Alpes sijaitsee Kuun "Alpeilla", latinaksi "Montes Alpes" Sateiden meren, Mare Imbriumin reunalla. Se vie Mare Imbriumista Mare Frigorikseen eli Kylmyyden mereen, ja on hieman tummapohjaisesta isosta Plato-kraatterista kaakkoon. Sijainti 48.5° P 3.2° I. Laakson löysi Francesco Bianchini vuonna 1727.


title: Rupes Recta

text:
Rupes Recta Kuussa joka tunnetaan paremmin nimellä "Suora valli", on suurelta osin melko suora, 110 km pitkä, 2-3 km leveä, 240-300 m korkea todellisuudessa loivareunainen harju, vaikka näyttääkin jyrkältä. Sijainti Kuun kartalla 22.1° E 7.8° L
Mare Nubiumissa. Rupes Ractasta itään on Thebitin kraatteri.


title: Vera Karalli

text: Vera Aleksejevna Karalli (; 27. heinäkuuta 1889 – 16. marraskuuta 1972) oli venäläinen balettitanssija, koreografi ja näyttelijä. Hän esiintyi lukuisissa venäläisissä mykkäelokuvissa.


title: Vera Karalli

text: Hän esiintyi Sergei Djagilevin Ballets russes -balettiseurueessa vuosina 1906, 1919 ja 1920.


title: Vera Karalli

text: Karalli oli Dmitri Pavlovitš Romanovin rakastajatar, ja hänen uskotaan osallistuneen Grigori Rasputinin surmaan johtaneeseen salaliittoon vuonna 1916.


title: Vera Karalli

text: Karalli asui myöhemmällä iällään Liettuassa, Romaniassa, Ranskassa ja Itävallassa. Hän menehtyi Itävallassa vuoden 1972 marraskuussa 83-vuotiaana.


title: Aitkenin allas

text: Aitkenin allas on Kuussa oleva pyöreä syvänne pääosin Kuun maahan näkymättömällä puolella ja osin Kuun etelänapa-alueella. Kuun etelänapa-alue, joka on 2600 km:n läpimittaisena ja 15 km syvänä kuun syvin ja yksi Aurinkokunnan suurimmista tunnetuista törmäyskraattereista. Se on pienempien kraatterien peitossa.


title: Aitkenin allas

text: Aitkenin altaan erään reunan seutuvilla on etelänapa-alue. Joidenkin kraatterien pohjat ovat koko ajan varjossa. Siellä on arveltu voivan olla vesijäätä.


title: Robert Davi

text: Robert John Davi (s. 26. kesäkuuta 1953 Astoria, Queens, New York, New York, Yhdysvallat) on yhdysvaltalainen näyttelijä, laulaja ja ohjaaja.


title: Robert Davi

text: Davi on esiintynyt urallaan yli 130:ssä elokuvassa ja hän esittää usein pahoja hahmoja. Hänen hahmonsa polttavat myös usein sikaria, ja tosielämässä Davi on innokas sikariharrastaja. Hänen tunnetuimpia elokuviaan ovat "Die Hard – vain kuolleen ruumiini yli", "007 ja lupa tappaa", "Predator 2", Mika Kaurismäen elokuva "Amazon", "Vaaleanpunaisen pantterin poika", "The Dukes", "Arkajalat", ja "Raaka keikka". Hän on näytellyt myös televisiosarjoissa Pimeyden sydän, Karen Sisco (yksi jakso), jonka lisäksi Davi muistetaan myös televisiosarjasta "Stargate Atlantis" jossa näytteli komentaja Acastus Kolyaa.


title: Robert Davi

text: Hän on voittanut kaksi Queens Spirit Award -palkintoa elokuvasta "The Dukes", parhaasta ohjauksesta ja käsikirjoituksesta.


title: Robert Davi

text: Davi on klassisesti koulutettu laulaja ja hän aloitti uran ammattilaisena vuonna 2011. Hän on esittänyt ja levyttänyt muun muassa Frank Sinatran musiikkia.


title: Robert Davi

text: Robert Davi on ollut kolme kertaa naimisissa, ja hänellä on viisi lasta: Sean Christian (s. 1981), Arianne Marie (s. 1990), Frances (s. 1992) ja kaksoset Isabella ja Nicholas Edward (s. 2001). Hän pitää Harley-Davidson-moottoripyöristä. Davin isä on kotoisin Etelä-Italiasta ja hänen äitinsä on kotoisin Pohjois-Amerikasta.


title: Andrei Zvjagintsev

text: Andrei Petrovitš Zvjagintsev (; s. 6. helmikuuta 1964 Novosibirsk) on venäläinen elokuvaohjaaja.


title: Andrei Zvjagintsev

text: Hänen tuotantoonsa kuuluu "Isän paluu" (2003), joka palkittiin muun muassa Venetsian elokuvajuhlien Kultaisella leijonalla. Elokuvillaan "Karkotus" (2007) ja "Leviathan" (2014) Zvjagintsev oli ehdolla Cannesin Kultaisen palmun saajaksi. "Jelena" vuodelta 2011 sai Cannesin elokuvajuhlilla tuomariston erikoispalkinnon.


title: Andrei Zvjagintsev

text: Vuonna 2016 Zvjagintsevin elokuvat "Isän paluu" ja "Leviathan" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Helsingin itsepuolustuskoulu

text: Helsingin itsepuolustuskoulu eli lyhyemmin Hipko on helsinkiläinen kamppailu-, itsepuolustus-, ja kuntoilutunteja tarjoava yksityinen koulu, jolla on yhteensä neljä salia Kontulassa, Metsälässä, Vuosaaressa ja Leppävaarassa. Koulun pääopettaja on Timo Räkköläinen ja koulussa opettaa hänen lisäkseen lähes kaksikymmentä muuta opettajaa ja ohjaajaa.


title: Helsingin itsepuolustuskoulu

text: Timo Räkköläinen ja Ilkka Koivu perustivat vuonna 1998 Taekwondo Tigers ry:n ja sen rinnalle Helsingin Sinmoo Hapkidokoulun. Vuonna 2001 toiminta muutettiin osakeyhtiömuotoon ja perustettiin Helsingin itsepuolustuskoulu oy. Yhtiöllä on 24 työntekijää. Hipkon jäsenmäärä on tuhatkunta henkilöä.


title: Helsingin itsepuolustuskoulu

text: Helsingin itsepuolustuskoulussa voi harjoitella kolmevuotiaasta asti itsepuolustusta, kamppailua ja kuntoilua.


title: M/S Bravaden

text: M/S Bravaden () on suomalaisen Vidar Shipping -varustamon omistuksessa oleva irtolastialus. Alus on rakennettu vuonna 1979 S.A. Juliana Constructora Gijonesan telakalla Gijonissa, Espanjassa. Kuollutta painoa "Jollaksella" on 15 000 tonnia. Alus on rekisteröity Suomen lipun alle ja sen kotisatama on Helsinki.


title: M/S Bravaden

text: 13. lokakuuta 1977 alus laskettiin vesille. 23. maaliskuuta 1979 alus luovutettiin Yhtyneet Paperitehtaat Oy:n (Finnlines) omistukseen, joka rekisteröi aluksen Suomen lipun alle nimellä "Walki Paper". Kotisatamaksi tuli Rauma. 18. lokakuuta 1979 Oy Suomi Line / Finland Line Ab (Finska Ångfartygs Aktiebolaget) osti aluksen ja antoi sille nimen "Salla". Kotisatamaksi tuli Helsinki. 12. joulukuuta 1980 Finska Ångfartygs Aktiebolaget muutti nimekseen Effoa.


title: M/S Bravaden

text: 6. huhtikuuta 1985 kello 5.32 Salla ja rahtilaiva Abakanles törmäsivät toisiinsa lähellä Kalbådagrundia Suomessa. Salla alkoi palamaan törmäyksestä. Tämän jälkeen hinaaja Poseidon saapui paikalle ja alkoi hinata Sallaa kohti Porvoota. Alus oli suuressa vaarassa upota. Koko miehistö ja kolme matkustajaa pelastuivat. Salla oli matkalla Haminasta Saksan Bremeniin. 7. huhtikuuta palo saatiin sammumaan. 16. huhtikuuta alus saatiin hinattua Helsinkiin, jossa alus myöhemmin meni Valmet Oy:n telakalle Vuosaareen tarkastettavaksi. 13. kesäkuuta 1985 norjalainen Fekete & Co A/S ilmoitti ostavansa aluksen. Heinäkuussa hinaaja Kronö hinasi Sallan Fosen Mekaniske Verksteder A/S:n telakalle Fevågiin, Norjaan. Heinäkuussa alus rekisteröitiin K/S Resalla & Fekete Co:n omistukseen ja Norjan lipun alle nimellä "Resella". Kotisatamaksi tuli Tønsberg. Lokakuussa 1986 alus teki koeajon vanhalla "Salla" -nimellään. 10. lokakuuta 1986 Peto Shipping CO osti aluksen ja rekisteröi sen Panaman lipun alle nimellä "Tramarco Trader".


title: M/S Bravaden

text: Maaliskuussa 1988 Bernice Shipping Ltd. osti laivan ja rekisteröi sen Bahaman lipun alle nimellä "Bernice". Kotisatamaksi tuli Nassau Vuonna 1989 Burma Navigation Corp osti aluksen ja rekisteröi sen Burman lipun alle nimellä "Aung Mingala". Kotisatamaksi tuli Rangoon. Maaliskuussa 1993 alus siirtyi jälleen Bernice Shipping Ltd:n omistukseen ja Bahaman lipun alle nimellä "Bernice". 2. helmikuuta 1995 suomalainen Rederi Ab Engship osti aluksen ja rekisteröi sen Suomen lipun alle nimellä "Bravaden". Vuonna 2006 suomalainen Bore-varustamo osti Rederi Ab Engshipin ja Bravadenin siinä samalla.


title: M/S Bravaden

text: Vuonna 2006 Bravaden palkittiin vuoden 2005 parhaana yleisurheilulaivana. Ennen tätä Bravadenin messin seinällä oli yhdeksän menestyksestä kertovaa laattaa. Aluksen päällikkö Paavo Rauhala oli vuoden 2005 merimiesurheilija. Rauhalan lisäksi miehistössä oli maaliskuussa 2006 kaksi muutakin merimiesurheilijaa. Vuonna 2005 yleisurheilussa kisasi noin 300 merenkulkijaa noin 30 eri laivalta. Bravadenilla on polkupyöriä, 35 kuution "uimahalli" sekä kuntosali. Lisäksi miehistö lenkkeilee satamissa.


title: Taitanrastas

text: Taitanrastas ("Turdus helleri") on äärimmäisen uhanalainen varpuslintuihin kuuluva rastas. Vuonna 1997 niitä laskettiin olevan jäljellä 1 350 yksilöä.


title: Taitanrastas

text:
Taitanrastas kasvaa 20–22 cm pitkäksi. Se on tumma selkäpuolelta, valkea vatsapuolelta. Nokka ja silmän ympärillä oleva rengas ovat kirkkaan oranssit.
Taitanrastas on endeeminen laji Taitan kukkuloilla Keniassa.


title: Sutton Hoo

text:
Sutton Hoo on tunnettu varhaiskeskiaikainen muinaisjäännös Itä-Englannin Suffolkissa. Paikalla on sijainnut parikymmentä 600-luvulle ajoitettua hautakumpua, minkä lisäksi sinne haudattiin myöhemmin keskiajalla kuolemanrangaistuksen uhreja. Monet haudoista on ryöstetty jo kauan sitten, mutta arkeologit ovat tutkineet paikalla myös useita koskemattomia hautoja. Tunnetuin näistä on vuonna 1939 paljastunut veneeseen tehty hautaus. Hauta sisälsi loistokkaita koruja, sotavarusteita, kultarahoja, juhla-astioita ja lyyran. Osa haudoista löydetyistä esineistä on peräisin Bysantista.
Shutton Hoon veneestä ei ole säilynyt kuin rautaniitit, mutta laivasta jäi selkeä painanne maaperään. Laiva oli 27 metriä pitkä ja 4.4 metriä leveä limisaumainen vene, jonka laidat nousivat noin 1,5 metriä pohjasta.


title: Sutton Hoo

text: Tutkijat uskovat, että haudattu henkilö oli 600-luvun alussa kuollut anglosaksinen kuningas, luultavammin pakana kuin kristitty. Mahdollisesti hän oli Itä-Anglian kuningas Raedwald (k. 626). Hautaa on verrattu Vendelin ja Valsgärden samanaikaisiin kalmistoihin Keski-Ruotsissa. East Anglialla oli ilmeisesti yhteyksiä Skandinaviaan, ja on myös esitetty, että kuningassuku olisi ollut svealaista alkuperää.


title: Kivikkopyy

text: Kivikkopyy ("Alectoris graeca") on aitokanojen heimoon kuuluva lintulaji.


title: Kivikkopyy

text: Kivikkopyy kasvaa noin 34 senttimetrin mittaiseksi. Nuoria kivikkopyy-yksilöitä on vaikea erottaa sukulaislajeistaan vuoripyystä ja punapyystä. Helpoiten lajit erottaa äänen perusteella. Aikuisella kivikkopyyllä on selvä valkea kurkkutäplä, jolla on selvät mustat reunat. Niska ja selkä ovat siniharmaat. Vaaleissa kyljissä on ohuita mustia ja punaruskeita juovia.


title: Kivikkopyy

text: Kivikkopyyn levinneisyysalue käsittää Alpit sekä Italian ja Balkanin vuoristoiset alueet. Kivikkopyypopulaatiot ovat vähentyneet hieman ja laji luokitellaan silmälläpidettäväksi. Lajin yksilöitä on vielä 80 000–160 000.


title: Chrome Hoof

text: Chrome Hoof on progressiivinen rock-yhtye Lontoosta, Englannista. Sen perustivat vuonna 2000 veljekset Leo ja Milo Smee, joista ensiksi mainittu toimii myös doom metal -yhtye Cathedralin basistina. Alkuun duona toiminut Chrome Hoof on sittemmin kasvattanut kokoonpanoaan, ja nykyään siihen kuuluu yhdeksän jäsentä. Kitaroiden ja rumpujen lisäksi yhtye käyttää niin jousi- kuin puhallinsoittimiakin; myös elektroniset elementit ovat vahvasti esillä.


title: Chrome Hoof

text: Chrome Hoofin musiikki on hankalasti kategorisoitavissa ja sisältää muun muassa disco-, funk-, metalli-, ja elektrovaikutteita. Yhtye on ollut kiertueella esimerkiksi brittiläisen The Klaxonsin kanssa.


title: Chrome Hoof

text:
Leo Smee – basso/laulu/syntetisaattorit/perkussiot
Milo Smee – rummut/syntetisaattorit/perkussiot
Emmett Elvin – koskettimet/syntetisaattorit/samplerit
Andy ”Mister” Custard – kitara/perkussiot
Emma Sullivan – trumpetti/laulu/koskettimet/perkussiot
Chloe Herington – fagotti/saksofoni/perkussiot
Sarah Anderson – viulu
Lola Olafisaye – laulu
Tim Bowen – sello


title: Development Assistance Committee

text: Development Assistance Committee () eli DAC on OECD:n alainen, maailman tärkein kansainvälisen kehitysavun normeja määrittävä ja ylläpitävä elin.


title: Development Assistance Committee

text: DAC:ssä on tällä hetkellä 28 jäsentä. Myös Euroopan unioni on komitean täysivaltainen jäsen, vaikkei juridisesti olekaan valtio.


title: Development Assistance Committee

text: DAC on määritellyt niin sanotun julkisen kehitysavun, jonka mukaista apua suurin osa kehitysyhteistyön antajavaltiosta (Yhdysvaltoja ja Sveitsiä lukuun ottamatta) ovat luvanneet antaa 0,7 % arvosta bruttokansantuotteestaan. DAC:n määritelmän mukaan julkista kehitysapua on seuraavanlainen apu:


title: Aragonian kruunu

text: Aragonian kruunu oli Aragonian kuninkaan johtama useiden valtioiden ja hallintoalueiden valtioliitto.


title: Aragonian kruunu

text: Aragonian kruunu syntyi 1137 Aragonian kuningaskunnan ja Barcelonan kreivikunnan personaaliunionissa ja päättyi 1715. Aragonian kruunun ja Kastilian kruunun yhdistyminen personaaliunionissa 1479 loi pohjan myöhemmälle Espanjan kuningaskunnalle.


title: Aragonian kruunu

text: Valtansa huipulla 14. ja 15. vuosisadoilla Aragonian kruunu oli merivalta, joka hallitsi suurta osaa nykyisestä Itä-Espanjasta, Lounais-Ranskasta, ja useita saaria ja manneralueita Välimerellä aina Kreikkaan saakka. Valtioliiton valtiot olivat poliittisesti yhdessä vain kuninkaan tasolla. Tässä suhteessa Aragonian kruunua ei saa sekoittaa aikaisempaan Aragonian kuningaskuntaan, jolta se sai nimensä.


title: Aragonian kruunu

text: Aragonian kruunuun kuuluneita alueita:


title: Aragonian kruunu

text: Hallitsijan nimen perässä vuosiluvut, joiden aikana hän toimi hallitsijana.


title: Aragonian kruunu

text: Aragonin kuningashuone 1035–1410Trastamaran kuningashuone 1412–1516


title: Aragonian kruunu

text: Vaikka tämä kuningashuone mainitaan joskus aragonialaisena, se ei kuulunut Aragonin kuningashuoneeseen, vaan Trastamaran kuningashuoneeseen, joka oli pitänyt aiemmin hallussaan Kastilian kruunua.Juhana II:n aikana käydyssä sisällissodassa oli lisäksi kolme kruununtavoittelijaa.Habsburg-suku 1516–1700Bourbon-suku 1700–1705Habsburg-suku 1705-1714Espanjan perimyssodan aikana Filip V lakkautti Aragonian kruunun virallisesti 1707 ja Kaarle VI jäi sen viimeiseksi hallitsijaksi. Tosin vielä Isabella II:n aikana Espanjan kuninkaalliset käyttivät Aragonian kuninkuutta osana heidän tittelilistaansa.


title: Certosa di Padula

text: Certosa di Padula tai Certosa di San Lorenzo on suuri kartusiaaniluostari Italiassa lähellä Salernon kaupunkia, Padulan kunnassa. Se sijaitsee Cilenton ja Vallo di Dianon kansallispuistossa ja on osa Unescon maailmanperintökohdetta.


title: Certosa di Padula

text: Tommaso San Severino perusti luostarin vuonna 1306 vanhemman munkkiyhteisön paikalle. Pyhälle Laurentiukselle omistettu rakennus on Italian toiseksi suurin kartusiaaniluostari Parmassa sijaitsevan luostarin jälkeen.


title: Certosa di Padula

text: Nykyisen ulkoasunsa Certosa di Padula on saanut 1600- ja 1700-luvun aikana, jolloin sitä muokattiin barokkityylillä. Luostari on laajudeltaan 51 500 m² ja siinä on 320 huonetta ja salia. Luostarin 12 000 m² pylväskäytävän ympäröimä piha on maailman suurin lajissaan.


title: Certosa di Padula

text: Luostarissa on nykyään myös Lucanian alueen arkeologinen museo.


title: Ronnie Leahy

text: Ronald "Ronnie" Leahy on skotlantilainen kosketinsoittaja. Hän on syntynyt 4.10.1947 Glasgowissa. Ronnie Leahy tuli tunnetuksi Stone the Crows -yhtyeessä, jonka muita jäseniä olivat eri aikoina mm. Leslie Harvey, James (Jim) Dewar ja Maggie Bell. Myöhemmin hän on työskennellyt mm. Jon Andersonin, Jack Brucen ja Nazareth- yhtyeen kanssa. Suomalaisen progeyhtyeen Wigwamin albumi Lucky Golden Stripes And Starpose on hänen tuottamansa.


title: Sameli Elomaa

text: Samuel Nestori ""Sameli"" Elomaa (1889–1967) oli kurikkalainen pelimanni ja tunnettu harmonikanvalmistaja.


title: Sameli Elomaa

text: Elomaa oli elinaikanaan tunnettu hääsoittaja. Korjailtuaan harmonikkoja aikansa hän alkoi valmistaa niitä itsekin käsityönä "Kurikan Soitintuvaksi" nimetyssä verstaassaan. Hän valmisti kaiken kaikkiaan pitämiensä tilauskirjojen mukaan 664 harmonikkaa alusta alkaen, sekä joitakin virsisäestyssoittimia.


title: Sameli Elomaa

text: Sameli Elomaalla oli absoluuttinen sävelkorva, josta oli hyötyä harmonikkojen viritystyöhön. Kymmeniä hänen valmistamiaan harmonikkoja myytiin myös ulkomaille; Yhdysvaltoihin, Kanadaan, Saksaan ja Ruotsiin. Hän valmisti soittimia aina kuolinvuoteensa saakka. Elomaata kuvattiin luonteeltaan hiljaiseksi ja vaatimattomaksi henkilöksi.


title: Sameli Elomaa

text: Elomaan valmistamia soittimia on säilynyt jälkipolville yksityishenkilöiden kokoelmien lisäksi muun muassa Kurikan museon pysyväisnäyttelyssä sekä Ikaalisissa Harmonikka- ja soitinrakennusmuseo Akordian kokoelmissa. Laajin kokoelma Sameli Elomaan soittimia on Kurikan Ravintola Wanhalla Asemalla, jossa on kymmeniä Elomaan soittimia, Sameli Elomaan verstas työkaluineen sekä videoesitys Sameli Elomaan elämäntyöstä.


title: Finndomo

text: Finndomo-konserni oli pohjoismaiden suurin teollisesti valmistettujen pientalojen toimittaja, joka valmisti noin 3 000 asuntoa vuodessa. Konsernilla oli yhdeksän tuotantolaitosta eri puolilla Suomea ja Ruotsia, taloja markkinoitiin kahdeksan eri tuotemerkin alla. Päämarkkina-alueet olivat Pohjoismaat sekä Baltia ja Venäjä. Kuluttajille suunnatun valmistalokaupan lisäksi konsernilla oli projektituotantoa aluerakennushankkeissa. Lisäksi konseni tuotti loma-asuntoja. Konsernilla oli noin tuhat työntekijää ja 215 miljoonan euron liikevaihto.


title: Finndomo

text: Finndomon perusta oli Suomen Taloteollisuus Oy:n valmistalotuotannossa. Yhtiöjärjestelyillä sulautettiin 1997 Suomen Taloteollisuus sekä Rantasalmi Oy. Suomen Taloteollisuuden pääomistajia olivat Enso, Paloheimo, Pohjola ja YIT. Uusiksi pääomistajiksi tulivat pääomasijoitusyhtiöt CapMan ja 3i Finland sekä Rantasalmi Oy ja Rantasalmen omistaja Pertti Karhinen. Myöhemmin Rantasalmi ja Karhinen vetäytyivät yhtiöstä. Vuonna 2005 Finndomo myytiin suomalais-ruotsalaiselle sijoittajaryhmälle, sekä yhtiön toimivalle johdolle. Viimeinen pääomistaja oli Sinituote-perheyrityksen vetäjä Ilkka Brotherus. Alusta asti yhtiön pääomistajiin oli kuulunut Sonkajärven kunta yli 5 prosentin omistusosuudellaan. Omistajavaihdoksen jälkeen yhtiö laajentui Ruotsiin yritysfuusioin ja -ostoin.


title: Finndomo

text: Konserniyhtiöistä "Finndomo Oy" hoiti tuotannon Suomessa, "Finndomo AB" Ruotsissa. Lisäksi konsernilla oli omaa rakennustuoteteollisuutta: "Finndomo Ikkunat Oy" ja "Lagerholm Finnsauna Oy" (konkurssi 2012). Konserniin kuului myös sijoitusyhtiö "Finndomo Invest Oy".


title: Finndomo

text: Konsernilla oli yhdeksän talotehdasta: Suomessa Säynätsalossa, Hartolassa, Loviisassa, Sonkajärvellä ja Haukiputaalla sekä Ruotsissa Skellefteåssa, Hjältevadissa, Hässleholmissa ja Hultsfredissa.


title: Finndomo

text: Pohjoismaiden lisäksi konserni oli Suomessa lähes 15 prosentin markkinaosuudellaan myös Suomen suurin talopakettivalmistaja. Suomessa markkinoitiin Omatalo-, Puutalo-, Vaajatalot- ja Avainkoti-talomerkkejä, Ruotsissa Modulenthus-, Hjältevadshus- ja Smartstart-merkkejä. Viroon, Latviaan, Liettuaan ja Venäjälle talopakettituotanto markkinoitiin "Finndomo"-merkin alla.


title: Finndomo

text: 15.2.2012 Finndomo hakeutui yrityssaneeraukseen . Finndomo Rakennus teki konkurssin 12.4.2012 . 23.4.2012 Finndomo myi Sonkajärven tehtaansa Omatalo OY:lle. 20.7.2012 Finndomo myi Hartolan tehtaansa Stora Ensolle.. Pohjois-Savon käräjäoikeus vahvisti 3.12.2012 saneerausohjelman, jonka mukaan yhtiön koko omaisuus realisoidaan eikä Finndomolla ole enää henkilökuntaa eikä liiketoimintaa.


title: Pöylä

text: Pöylä () on kylä Halikossa entisen Angelniemen kunnan alueella. Pöylä oli Angelniemen pohjoisimpia kyliä ja sijaitsee aivan Paimion rajan tuntumassa.


title: Pöylä

text: Valtaosa Pöylästä on metsäisiä kallioita, joista yksi on muinainen linnavuori. Kyläkeskus sijaitsee mäkien etelälaidassa Pöylän- ja Sauvonteiden risteyskohdassa. Kylän etelärajana toimii Vainionjoki, ja ojan ja kyläkeskuksen välinen alue on viljeltyä. Kylän pohjoisosista virtaa Ketunniitynoja, joka yhtyy Vainionjokeen. Pöylän kyläkeskus muistuttaa vanhaa yhtenäistä kylämäkeä. Kylä oli aikoinaan aikakaudelleen iso keskus, jossa oli oma osuuskauppa.


title: Pöylä

text: Pöylässä on ollut asutusta jo esihistoriallisella ajalla, sillä kylän pohjoisosassa on ollut linnavuori, joka on asutettu pysyvästi viimeistään rautakauden alussa. Itse Pöylän kylä on kuitenkin syntynyt myöhemmin. Kylä lienee sauvolainen uudisasutuskylä, sillä se on kuulunut hallinnollisesti Sauvoon 1500-luvulla. Lisäksi Pöylä on kuulunut ruotsalaisen vero-oikeuden piiriin, mihin kuuluivat 1300-luvun jälkeen perustetut kylät.


title: Pöylä

text: Ensimmäinen kirjallinen lähde Pöylästä on vuodelta 1587. Kylässä on ollut tuolloin jopa viisi kantatilaa. Torpat ilmestyivät kylään vasta 1800-luvun puolessa välissä, ja ne itsenäistyivät varsin pian torpparilain myötä. 1940-luvulla R. Fagerlund perusti yksityiskaupan, josta kehittyi Böylän Osuuskauppa. Kylä alkoi kuihtua 1970-luvulla, jolloin osuuskauppakin lakkautettiin. Nykyisin kylä on Halikon syrjäseutua, jossa ei ole palveluita eikä hyviä kulkuyhteyksiä.


title: Valkotaulu

text:
Valkotaulu tai tussitaulu on kiiltäväpintainen, valkoinen kirjoitustaulu. 1970-luvun puolivälissä valkotaulut alkoivat korvata liitutauluja kouluissa, toimistoissa ja muissa työympäristöissä. Valkotaulut toimivat samaan tapaan kuin liitutaulut. Tauluun tehtäviin merkintöihin käytetään erityisiä valkotaulutusseja, joiden jättämä jälki voidaan kuivapyyhkiä.
Valkotauluja valmistetaan muun muassa melamiinihartsista, polyesterillä päällystetystä sekä emaloidusta teräksestä. Teräksisien taulujen materiaali mahdollistaa myös tauluihin tarttuvien magneettien ja magneettisten pyyhkimien käytön. Emaliteräksiset taulut ovat valkotauluista kestävimpiä. Maalatut melamiini- ja terästaulut tummuvat ajan myötä tussien sisältämän väriaineen hiljattaisen imeytymisen takia. Myöhemmin on kehitetty myös informaatioteknologiaa hyödyntäviä interaktiivisia valkotauluja. Termiä käytetään joskus myös fyysisiä valkotauluja simuloivista tietokoneohjelmista.
Valkotaulun käyttöön liittyy myös haittoja. Yleisesti käytetyt tussit ovat niin kapeakärkisiä, että niillä tehdyt viivat eivät useinkaan näy luentosalin etuosaa pidemmälle, varsinkin jos käytetään värillisiä tusseja. Ohuet viivat houkuttelevat luennoitsijan kirjoittamaan lisäksi niin pientä tekstiä, että siitä ei saa kunnolla selvää. Valkotaulu sopiikin parhaiten pieniin neuvotteluhuoneisiin ja toimistoihin, kun taas liitutaulut sopivat parhaiten luentosaleihin. Taulutussien ongelmana on se, että ne kuivuvat huomaamatta käyttökelvottomiksi, mikä haittaa luentoja, ellei kuivumiseen ole varauduttu.


title: Valkotaulu

text: Nykyään valkotauluja voidaan toteuttaa myös tussitaulumaalilla tai valkotaulutapetilla. Maali muodostaa pinnalle kirkkaan ja taulumaisen kerroksen, johon voi kirjoittaa aivan kuten tavalliseen valkotauluunkin. Suomessa tuote on vielä suhteellisen uusi, mutta maailmalla sitä käyttävät suuryritykset, kuten Google ja Coca-Cola.


title: Barney Ross

text: Barney Ross. alun perin Dov-Ber (Beryl) Rasofsky (23. joulukuuta 1909 New York - 17. tammikuuta 1967 Chicago) oli yhdysvaltalainen nyrkkeilijä ja kevyen sarjan maailmanmestari. Hänestä tuli myös toisen maailmansodan sankari.


title: Barney Ross

text: Ross syntyi juutalaisperheeseen, joka oli emigroitunut Brest-Litovskista juutalaisvainon pelossa. Hänen isänsä oli talmudilainen oppinut, ja hän itse halusi samaa. Hän kuitenkin tuli isänsä kanssa erimielisyys siitä, että hänen mielestään juutalaisenkin tulee pystyä puolustautumaan. Perhe siirtyi Chicagoon, jossa Ross vietti aikaansa Chicagon läntisten korttelien kaduilla, jotka olivat siihen aikaan juutalaisten slummeja. Hän ehti toimia sellaisten gangsterien kuin Jack Rubyn ja Al Caponen palveluksessa.


title: Barney Ross

text: Ross otteli ensimmäisen ammattilaisottelunsa 1. syyskuuta 1929 voittaen Ramon Lugon keskeytyksellä. Vuonna 1933 hän saavutti jopa kevyen sarjan maailmanmestaruuden kukistamalla Tony Canzonerin. Mestaruuden hän menetti vasta 1938 Jimmy McLarninille, joka jäi ainoaksi Rossin tyrmänneeksi nyrkkeilijäksi. Kaiken kaikkiaan 81 ammattilaisottelustaan hän voitti 74, joista kaksi luovutuksella ja 22 tyrmäyksellä. Ratkaisemattomia tuli kolme, tappioita neljä. Erityisesti hänen kestävyytensä keräsi huomiota.


title: Barney Ross

text: Toisessa maailmansodassa hän taisteli merivoimissa. Hän pelasti kantamalla yli satakiloisen toverinsa itsekin haavoittuneena turvaan, ja hänelle myönnettiin hopeinen tähti, joka on kolmanneksi korkein yhdysvaltalainen sotilaallinen kunniamerkki.


title: Barney Ross

text: Myöhemmin Ross kärsi morfiiniaddiktiosta. Hän tuki myös aktiivisesti Israelin valtiota sekä kirjoitti omaelämäkerran.


title: Petri Ikkelä

text: Petri Tapani Ikkelä (s. 1965 Helsinki) on suomalainen harmonikkataiteilija. Hänen instrumenttejaan ovat 1-, 2-, 3- ja 5-riviset harmonikat, melodiabassoharmonikka, concertina, symphonium, accordina sekä bandoneon.


title: Petri Ikkelä

text: Petri Ikkelä syntyi Helsingissä Rolf Ikkelän ja kansallispukujen tekemisestä tunnetun Kerttu Ikkelän perheeseen. Harmonikkataiteilija ja pianisti Merja Ikkelä on hänen sisarensa.


title: Petri Ikkelä

text: Ikkelä on opiskellut Sibelius-Akatemian solisti- ja kansanmusiikkilinjoilla. Hän suoritti musiikin maisterin tutkinnon 1998.


title: Petri Ikkelä

text: Ikkelä on toiminut konserttimuusikkona, pedagogina, sovittajana, säveltäjänä sekä erilaisten kokoonpanojen johtajana. Hänen kiinnostuksensa kohteita ovat viihdemusiikki, klassinen musiikki ja kansanmusiikki. Hän on myös toiminut studiomuusikkona lukuisissa suomalaisten artistien levytyskokoonpanoissa.


title: Petri Ikkelä

text: Ikkelä on toiminut useiden orkesterien jäsenenä ja solistina. Kokoonpanoja, joissa hän on ollut aikaisemmin mukana ovat muun muassa Avazona, Bandola, Cuarteto Perello, Innumerable, Katrilli, Los Leotardos, Jaakko Salon Tango-orkesteri, Pedro's Heavy Gentlemen ja Tango Libre. Nykyisin hän soittaa useissa etnistä musiikkia ja eritoten argentiinalaista tangoa soittavissa kokoonpanoissa. Esimerkkeinä voidaan mainita Jorma Uotinen Band, Sakari Kuosmanen Band sekä Taljanka. Hän on mukana myös Otus-orkesteri-nimisessä lastenmusiikkiyhtyeessä


title: Petri Ikkelä

text: Kotimaan lisäksi hän on konsertoinut muun muassa Pohjoismaissa, useissa Euroopan maissa, Egyptissä, Malesiassa, Pohjois-Koreassa ja Yhdysvalloissa.


title: Nogait

text: Nogait (nogaiksi ногъай, "noğai") ovat turkkilaista nogain kieltä puhuva kansa Pohjois-Kaukasiassa Venäjällä, Balkanilla ja Turkissa. Perinteinen uskonto on sunnalainen islam. Nogaita oli vuonna 2010 Venäjällä väestönlaskennan mukaan 103 700 henkeä ja nogain kieltä puhui 87 100 henkeä. Nogaiden esi-isiä ovat turkkilaiset ja mongolialaiset paimentolaisheimot, ja nimitys nogai lienee peräisin Kultaisen ordan nogai-kaanista. Paimentolaisuudesta alettiin luopua 1800-luvun lopulla, ja lopullisesti nogait asettuivat paikoilleen 1920–1930-lukujen vaihteessa. Nogaista silti edelleen 71,4 prosenttia asuu maaseudulla.


title: Nogait

text: Vuoden 2010 väestönlaskennan mukaan nogaita oli Venäjällä 103 700 henkeä. He asuvat erillisinä ryhminä Dagestanin Nogain, Tarumovkan, Kizljarin ja Babajurtin piireissä (yhteensä 40 400 henkeä), Stavropolin aluepiirin Neftekumskin, Mineralnye Vodyn, Kotšubejevskojen ja Stepnojen piireissä (22 000 henkeä), Karatšai-Tšerkessiassa (15 700 henkeä), Astrahanin alueella (7 600 henkeä) sekä Tšetšenian Šelkovskajan piirissä (3 400 henkeä). Nogaita on muuttanut myös Jamalin Nenetsiaan (3 500 henkeä). Pieniä nogairyhmiä elää muun muassa Turkissa, Romaniassa, Bulgariassa ja Afganistanissa.


title: Nogait

text: Venäjällä nogain kieltä puhuu 87 100 henkeä (vuonna 2010). Kieli on jakautunut aknogain ja karanogain murteiksi (joskus erotetaan myös varsinaisnogain murre). Kansallisuudeltaan nogaista 93,7 % osaa venäjää (vuonna 2002). Dagestanissa nogait puhuvat usein myös muita naapurikieliä kuten kumykkia. Astrahanin alueella nogain kieleen on vaikuttanut tataari. Neuvostoaikana luotu kirjakieli käyttää kyrillistä kirjaimistoa. Kirjakielen normit perustuvat karanogain murteeseen, mutta niissä on otettu huomioon myös aknogain piirteitä.


title: Nogait

text: Nogaiden esi-isiä ovat etelä-Siperian, luoteis-Mongolian, Keski-Aasian ja Pohjois-Kaukasian turkkilaiset ja mongolialaiset paimentolaisheimot. Nimityksen Nogai uskotaan perustuvan 1200-luvulla eläneeseen Kultaisen ordan Nogai-kaaniin. Hänen jälkeensä syntyi itsenäinen Nogain orda. 1500-luvun lopussa se hajosi Suureen ja Pieneen Nogaihin, jotka asettuivat pääosin Pohjois-Kaukasian arolle. Pieni Nogai asutti alueen itäosan ja Suuri Nogai Sulakin ja Terekin alajuoksut. 1600-luvun lopussa osa Sulakin ja Terekin nogaista vaelsi Mozdokin arolle, jonne syntyi karanogain ryhmä.


title: Nogait

text: Vuonna 1783 Venäjän armeija yritti karkottaa nogait Uralin taakse. Sotatoimien tuloksena osa kansasta muutti Turkkiin, Krimille ja myöhemmän Stavropolin läänin eteläosaan. Dagestan liitettiin Venäjään vuonna 1813. 1850-luvun alussa Stavropolin läänissä asui yli 76 000 nogaita. Vuosien 1817–1864 Kaukasian sodan jälkeen nogait muuttivat pois Kubanin yläjuoksulta, Malyi ja Bolšoi Zelentšuk- sekä Laba-jokien varsilta. Noin 40 000 henkeä pakeni Turkkiin. Neuvostoliiton aikana Nogaiaro jaettiin kolmeen eri hallintoalueeseen.


title: Nogait

text: Pääelinkeinoja olivat aikaisemmin paimentolaisuuteen ja laidunviljelyyn perustuva karjatalous (lammas, vuohi, nauta), kamelien ja hevosten kasvatus sekä vähäisessä määrässä maanviljely (hirssi, kaura, vehnä). Käsityöammatteja olivat kankaan valmistus, nahan ja vuotien muokkaus sekä huovan tuotanto. Suurin osa asui jurtissa, osa rakensi talviasumuksia, joista ajan mittaan muodostui kyliä. Ruokavalio koostui etupäässä maitotuotteista ja liharuoista. Hirssistä valmistettiin puuroa, hirssi- ja vehnäjauhoista leivottiin leipää. Perinteinen vaatetus on pääosin samanlainen kuin muilla Pohjois-Kaukasian kansoilla.


title: Nogait

text: Nogain orda oli feodaalis-patriarkaalinen yhteiskunta. Yläluokan muodosti aateli ja papisto, alaluokan vapaat talonpojat ja maaorjat. Erityisen ryhmän muodostivat kotitalousorjat. Jonkin verran oli säilynyt myös vanhan sukujärjestelmän piirteitä. 1800-luvulla nogait elivät pääosin patriarkaalisissa ydinperheissä. Yhteisön keskinäiset suhteet perustuivat tavanomaiseen oikeuteen ja šarian normeihin. Laajaan kansanrunouteen kuuluu sankarirunoelmia, rituaalirunoutta, lyyrisiä lauluja, satuja, legendoja ym. Kansanmusiikki, tanssi ja kilpailulajit (paini, ravikilpailut) ovat pitkälle kehittyneitä. Perinteisiin uskomuksiin kuuluu luonnon kunnioittaminen ja usko paholaisolentoihin.


title: Nogait

text: 1800-luvun lopulla alkoi paimentolaisuudesta luopuminen. Lopullisesti nogait asettuivat pysyviin asutuksiin 1920–1930-lukujen vaihteessa. 1900-luvulla kehittyi nykyaikainen maatalous ja alueelle syntyi öljy- ja kaasuteollisuutta. Nykyään nogait ovat yksi Kaukasian ja koko Venäjän vähiten urbanisoituneista kansoista. Peräti 71,4 % kansasta asuu maaseudulla.


title: Nogait

text: Neuvostoaikana luodun nogain kirjakielen käyttöä vaikeuttaa kansan jakautuminen useisiin hallintoalueisiin. Kouluissa nogaita opetetaan aineena, sillä julkaistaan muutamia lehtiä ja kaunokirjallisuutta. Kieltä käytetään jonkin verran myös radiossa ja TV:ssä. Dagestanissa toimii nogainkielinen kansanteatteri.


title: Stian Eckhoff

text: Stian Eckhoff (s. 3. syyskuuta 1979 Trondheim) on norjalainen uransa lopettanut ampumahiihtäjä, viestin maailmanmestari.


title: Stian Eckhoff

text: Eckhoff osallistui aikuisten arvokilpailuihin ensimmäisen kerran Hanti-Mansijskin MM-kilpailuissa 2003, jossa hän sijoittui yhteislähdössä yhdeksänneksi. 2004 MM-kisoissa Oberhofissa hän sijoittui takaa-ajossa yhdeksänneksitoista. Torinon olympialaisissa 2006 Eckhoff oli kuudestoista niin normaalimatkalla kuin sprintissä ja oli mukana Norjan viestijoukkueessa, joka sijoittui viidenneksi.


title: Stian Eckhoff

text: Eckhoff hiihti toisen osuuden Norjan viestikvartetissa, joka voitti MM-kultaa Hochfilzenissä 2005. Joukkueessa kilpailivat lisäksi Egil Gjelland, Ole Einar Bjørndalen ja Halvard Hanevold. Joukkue kukisti hopeajoukkue Venäjän 26 sekunnilla ja pronssijoukkue Itävallan noin 45 sekunnilla. Samoissa kisoissa Eckhoff oli lisäksi neljästoista yhteislähtökilpailussa.


title: Stian Eckhoff

text: Eckhoff on maailmancupissa voittanut kaksi kilpailua: Östersundin sprinttikilpailun kausina 2004–2005 ja 2005–2006. Palkintokorokkeelle hän on yltänyt yhteensä seitsemän kertaa. Hän sijoittui kauden 2004–2005 loppupisteissä kymmenenneksi.


title: Stian Eckhoff

text: Eckhoffin siskot Kaja ja Tiril Eckhoff ovat myös ampumahiihtäjiä.


title: Brent Kinsman

text: Brent Kinsman (s. 13. marraskuuta 1997) on yhdysvaltalainen lapsinäyttelijä, joka tunnetaan parhaiten roolistaan sarjassa "Täydelliset naiset". Hän esitti sarjassa Preston Scavoa. Kinsman on esiintynyt myös molemmissa "Villi tusina" -elokuvissa. Hänellä on identtinen kaksoisveli nimeltään Shane.


title: Shane Kinsman

text: Shane Kinsman (s. 13. marraskuuta 1997) on yhdysvaltalainen lapsinäyttelijä, joka tunnetaan rooleistaan "Villi tusina" -elokuvissa ja sarjasta "Täydelliset naiset", jossa hän näytteli Porter Scavoa. Hänellä on identtinen kaksoisveli Brent.


title: Hoitoseteli

text: Hoitoseteli on työnantajan tarjoama hoitoon kohdennettu henkilöstöetu. Hoitoseteli vastaa idealtaan lounasseteliä ja se antaa työntekijälle mahdollisuuden hoidattaa itseään, johon työnantaja antaa rahallista tukea.


title: Hoitoseteli

text: Hoitosetelin käyttöä voidaan perustella sillä, että se mahdollistaa ennaltaehkäistä sairaspoissaoloja työnantajan kannalta ja työntekijälle se on omiaan parantamaan työssäviihtyvyyttä.


title: Hoitoseteli

text: Suomessa eduskunta vahvisti liikuntasetelien verovapauden vuoden 2004 alusta lukien.


title: Ivan Rebroff

text: Ivan Rebroff (synt. Hans-Rolf Rippert 31. heinäkuuta 1931 Berliini – 27. helmikuuta 2008 Frankfurt) oli saksalainen laulaja, joka tuli tunnetuksi venäläisten kansanlaulujen esittäjänä ja musikaalista "Viulunsoittaja katolla" 1968. Hänellä oli laaja 4 ja puolen oktaavin ääniala. Rebroffin tavaramerkkejä olivat turkki, turkishattu, tuuhea parta ja kasakkahousut ja -paita. Rebroff teki uransa aikana 49 kultalevyä. Rebroff ei ollut koskaan naimisissa. Rebroff kuoli Frankfurtissa sairastettuaan pitkään.


title: Ivan Rebroff

text: Rebroff myös lauloi oopperamusiikkia, kevyttä klassista musiikkia ja kansanlauluja monista muista maista. Rebroff esitti yli 6000 konserttia uransa aikana. Pisin kiertue jonka Rebroff kävi läpi, oli kaksivuotinen jonka aikana hän esiintyi joka ikisenä päivänä. Rebroff myös esiintyi 12 kertaa 14 päivän aikana.Tuntemattomina vuosina


Ivan Rebroff


title: Pierpaolo Ferrazzi

text: Pierpaolo Ferrazzi (s. 23. kesäkuuta 1965 Bassano del Grappa, Vicenza) on italialainen koskipujottelija, joka voitti olympiakultaa Barcelonasta 1992 K-1 luokasta. Sydneyssä 2000 hän saavutti samasta luokasta pronssia.


title: Tarmo Ropponen

text: Tarmo Ropponen (s. 13. joulukuuta 1942) on suomalainen entinen Yleisradion tv-uutisten politiikan toimituksen toimittaja ja esimies. Ropposen toimittajan ura alkoi jo 1960-luvun lopussa. Hän on ollut mukana television vaalilähetyksissä 1970-luvun alusta lähtien. Hän on kertonut lukuisten vaalien tulokset ja kommentoinut niitä. Hän jäi eläkkeelle vuoden 2006 presidentinvaalien jälkeen. Eläkkeelle jäämisensä jälkeen Ropponen on toiminut muun muassa presidenttifoorumin puheenjohtajana.


title: Kartusiaanit

text: Kartusiaaninen sääntökunta on katolinen sääntökunta, jonka perusti Bruno Kölniläinen vuonna 1084. Kartusiaaneihin kuuluu sekä munkkeja että nunnia. Kartusiaaneilla on omat sääntönsä, joita kutsutaan nimellä "Statutes", ja heidän elämäntyyliinsä kuuluu sekä erakko- että kinobioottista elämää.


title: Kartusiaanit

text: Kartusiaanit ovat saaneet nimensä Chartreusen massiivista, joka on osa Ranskan Alppeja Grenoblen lähellä. Bruno rakensi ensimmäisen erakkomajan Chartreusen laaksoihin. Kartusiaanien motto on latinankielinen lause ”Stat crux dum volvitur orbis”, joka tarkoittaa: ”Risti on vakaa, vaikka maailma muuttuu”.


title: Tarvaala (Saarijärvi)

text: Tarvaala on noin 400 asukkaan kylä muutaman kilometrin päässä Saarijärven keskustasta Uuraisille päin. Tarvaalassa sijaitsee Summassaaren kylpylähotelli ja Kivikauden kylä. Kylässä on Tarvaalan ala-asteen koulu (perustettu kansakouluksi 1925), Pohjoisen Keski-Suomen oppimiskeskuksen luonnonvara- ja ympäristöalan yksikkö sekä Jyväskylän ammattikorkeakoulun Biotalousinstituutti.


title: Tarvaala (Saarijärvi)

text: Tarvaalassa sijaitsee Kallinjärven, Majakosken, Summasjärven ja Summassaaren muodostama vesistöalue.


title: Tarvaala (Saarijärvi)

text: Tarvaalassa on ollut asutusta jo 8 000 vuotta sitten. Kivikauden kylä, Suomen laajin ja vanhin kivikautta monipuolisesti esittelevä kohde sijaitsee Tarvaalan Summassaaressa. Sen muinaispolun varrella on kaivauksissa löytyneitä aitoja kohteita, muun muassa kivikautinen asunnonpohja ja rautakautinen asuinpaikka.


title: Tarvaala (Saarijärvi)

text: Tarvaalan kylä muodostui vuonna 1867 maanviljelys- ja karjakkokouluna aloittaneen Tarvaalan maatalousoppilaitoksen ja Majakoskessa olleen myllyn ympäristöön. Tarvaalan merkittäviin rakennuksiin kuuluu maatalousoppilaitoksen lisäksi K. V. Reiniuksen 1800-luvun lopulla suunnittelema Tarvaalan pappila sekä Tapperin taiteilijaveljesten (Marko Tapio sekä Harri, Kain ja Yrjö Tapper) nuoruudenkoti Juhola.


title: Tarvaala (Saarijärvi)

text: Kansainvälinen matkailu sopeutui Tarvaalan kylän olosuhteisiin jo 1980-luvulla, kun saksalaisturistit hiihtelivät rinnan kauppa-autolta tulevien kylän emäntien kanssa. 1960–1970-lukujen taitteessa perustettu Hotelli Summassaaren asiakkaista puolet oli ulkomaalaisia.


title: Tarvaala (Saarijärvi)

text: Vuonna 2007 Tarvaalassa oli asukkaita noin 400.


title: Seinäjoen ravikeskus

text: Seinäjoen ravikeskus eli yleisesti Seinäjoen ravirata on Etelä-Pohjanmaan suurin ravikeskus. Se sijaitsee noin kilometrin kaupungin keskustan koillispuolella Valtatie 19 varrella.


title: Seinäjoen ravikeskus

text: Seinäjoen raviradan ohjelmaan kuuluvat muun muassa kolmet vuosittaiset Toto75-ravit, Kasvattajakruunun kilpailusarjat, Suomi–Ruotsi-ohjastajamaaottelu, Ilkka-ajo sekä pitäjämestaruuskilpailut. Merkittävin vuosittainen ravitapahtuma on kansainvälinen suurkilpailu Prix d'Etain Royal (Käytetään myös nimeä Seinäjoki-Race), joka on osa Euroopan raviliiton UET:n järjestämän UET Trotting Mastersin osakilpailu. Kuninkuusravit Seinäjoella on pidetty seitsemän kertaa, joista viimeisimmät vuonna 2005.


title: Seinäjoen ravikeskus

text: Seinäjoen ravikeskuksessa käy vuosittain noin 40 000 henkeä. Samana aikajaksona hevosia kilpailee radalla noin 4 500. Raviradalla on neljä ravintolaa ja sen istumakatsomoon mahtuu 900 henkeä.


title: Seinäjoen ravikeskus

text: Katsomorakennuksen totohallia on käytetty lisäksi muun muassa näyttelytilana, tanssilattiana sekä kirpputorina. Raviradan keskellä on nurmialue, jossa pelataan kesäisin jalkapalloa. Raviradalla on myös useita kertoja järjestetty Farmari-maatalousnäyttely. Ravirata on ollut myös vuosien 2005 ja 2010 lentopallon Power Cupin päänäyttämönä. Syksyllä 1999 raviradalle valmistui GP-tason ratsastuskenttä.


title: Nokia 3650

text: Nokia 3650 on Nokian vuoden 2003 alussa julkaistu GSM-matkapuhelin, joka tarkoitettiin Nokia 7650 -puhelimen seuraajaksi. Puhelimessa oli Symbian OS S60 -käyttöjärjestelmä, ja edeltäjästään poiketen puhelin mahdollisti myös MMC-korttien käytön. Yksi puhelimen silmäänpistävimmistä piirteistä oli sen poikkeuksellinen puhelimen valintakiekkoa mukaileva näppäimistö. Näppäimistöä vieroksuttiin ostajien keskuudessa ja vastauksena käyttäjien tyytymättömyyteen, Nokia julkaisi saman vuoden viimeisellä neljänneksellä Nokia 3660 -puhelimen, joka oli käytännössä sama puhelin perinteisemmällä näppäimistöllä ja väririkkaammalla näytöllä.


title: White Noise

text: White Noise tarkoittaa valkoista kohinaa. Se voi myös viitata ainakin seuraaviin:


title: Kaukas (Hyvinkää)

text: Kaukas on Hyvinkäällä sijaitseva kylä ja kaupunginosa. Kaukas sijaitsee noin 15 kilometriä kaakkoon Hyvinkään kaupungista Tuusulan ja Mäntsälän kuntien rajoilla. Kaukasissa on noin kolmesataa asukasta. Keravanjoki virtaa kylän läpi. Kaukasten pohjoispuolella on Myllykylä ja eteläpuolella Uusikylä.


title: Kaukas (Hyvinkää)

text: Kaukasissa on päiväkoti, koulu (1922, Heikki Siikonen) ja Juhlatalo (1934, Heikki Siikonen). Työttömyysaste on 9 prosenttia (2011). Alueen asukkaiden keskitulo on 25 690 euroa. Vuokra-asuntojen osuus on 47 prosenttia. Asukkaista 21 prosenttia on korkeakoulutettuja. Alueella on 36 työpaikkaa.


title: Kaukas (Hyvinkää)

text: Lappeenrannan Kaukaan tehtaat ovat lähtöisin Kaukasista. Vuosina 1858–1898 Kaukasissa oli lankarullatehdas, joka muutettiin vanutehtaaksi vuonna 1902. Tehtaan omistaja ja nimi vaihtui useaan kertaan. Se lopetettiin vuonna 1998. Suurin osa Kaukasista kuului ennen Mäntsälälle, jolta se siirrettiin Hyvinkään maalaiskunnalle vuonna 1953. Hyvinkään maalaiskunta ja kaupunki yhdistyivät vuonna 1969.


title: Juha Holma

text: Juha Tapani Holma (s. 25. helmikuuta 1960) on suomalainen kuoronjohtaja ja säveltäjä.


title: Juha Holma

text: Hänen opettajiaan ovat olleet muun muassa Torsten Lindfors, Matti Hyökki, Fransisca P. Ispan, Eric Ericson ja Timo Nuoranne. Holma on johtanut Jyväskylän viihdelaulajia 1981–1988, Pos-Tel-kuoroa 1985–1986, Laukaan viihdekuoroa 1988–1995, Mieskuoro Sirkkoja 1994–2004, Mieskuoro Laulajia 2006–2014 ja sekakuoro Sommeloa syksystä 2011 alkaen. Juha Holma aloitti työnsä Etelä-Pohjanmaan Mieslaulajien Jussien taiteellisena johtajana vuoden 2017 alusta.


title: Juha Holma

text: Juha Holman kuoronjohtajasaavutuksia ovat muun muassa kansainvälisen sarjan voitto 3. Madetoja-kilpailussa vuonna 2000 Mieskuoro Sirkkojen kanssa. Tuolloin hänet palkittiin kilpailun parhaana kuoronjohtajana ja parhaasta pakollisen kilpailukappaleen esityksestä (Madetojan "Kuljen soittoniekat myötä"). Vuonna 2009 hänen johtamansa Laulajat-kuoro voitti kansainvälisen Anton Bruckner -kuorokilpailun mieskuorosarjan saavuttaen kultaleiman. Sävellyksistään hänet on palkittu Tampereen Sävelen sävellyskilpailussa 2002, toinen palkinto Runebergin juhlavuoden sävellyskilpailussa 2004. Palkinto Kirkkomusiikkiliiton hengellisten laulujen sävellyskilpailussa 2006 ja ensimmäinen palkinto Sotainvalidien Veljesliiton sävellyskilpailussa 2006. Muita sävellyskilpailuvoittoja on tullut myös Naiskuoro Vappujen 100-vuotisjuhliin liittyvästä kilpailusta 2009 ja Sulasolin sävellyskilpailusta 2010, Nuorten kuoroliiton sävellyskilpailussa tunnustuspalkinto lapsikuorosarjassa ja ensimmäinen palkinto poikakuorosarjassa 2011. Holma sai Sulasolin kahden vuoden välein myönnettävän, arvostetun Klemetti-palkinnon vuonna 2007.


title: Juha Holma

text: Holma on toiminut suurkuoron johtajana Sulasolin laulujuhlilla Haminassa 2002 ja Porissa 2007 sekä Tallinnassa pohjoismais-balttilaisessa laulujuhlassa 2006. Suomen rakkain mieskuorolaulu -konsertissa v. 2013 Helsingin Musiikkitalossa hän johti oman kuoronsa lisäksi myös suurkuoroa. Kesäkuussa 2012 hän toimi Bulgariassa Balchikin kuorofestivaalien nimikkosäveltäjänä. Roolissaan hän valmisti work shopeissa omia sävellyksiään loppukonserttia varten suurkuoroesityksinä. Holman johtama Sommelo-sekakuoro esiintyi toisessa festivaalin pääkonserteista täydellä ohjelmistolla ja hän kuului myös festivaalin kilpailun juryyn. Juryihin Holma on kutsuttu usein muuallekin niin sävellys-, yhtye- kuin kuorolaulukilpailuihin – myös rajojemme ulkopuolelle.


title: Juha Holma

text: Holman sävellyksiä ja sovituksia on Teoston rekisterissä noin 180, joista on julkaistu Sulasolin kustantamina on noin 80 teosta. Tilausteoksia hän kirjoittanut kymmeniä, suurin osa kotimaisille kuoroille. Myös ulkomaiset kuorot ovat tilanneet häneltä sävellyksiä Singaporea myöten. Yksi viimeisimmistä sävellystilauksista kantaesitetään Suomen itsenäisyyden 100-vuotisjuhlien aikana Sulasolin laulujuhlilla Hämeenlinnassa toukokuussa 2017. Monipuolisuutta osoittaa osaltaan se, että häneltä on tilattu myös puolen tusinaa musikaalia.


title: Juha Holma

text: Juha Holma on tunnettu uusien näkökulmien jatkuvana etsijänä niin kuoromusiikille kuin ennen kaikkea sen esittämistraditiolle. Holma on tunnustettu eri kuoromuotojen ja lauluyhtyeiden kouluttaja. Hän toimi Mieskuoroliiton taiteellisena johtajana vuosina 2002–2009 ja jatkoi tässä tehtävässä uudelleen 2012–2014.


title: Juha Holma

text: Holma on koulutukseltaan kasvatustieteen maisteri (1984). Holma on toiminut pitkään myös musiikkiluokan opettajana Cygnaeuksen ja Kypärämäen kouluissa Jyväskylässä. Nykyisin hän asuu Tampereella.


title: Hietakampela

text: Hietakampela ("Limanda limanda") on oikeasilmäkampeloihin kuuluva pohjakala, joka elää Koillis-Atlantissa ja myös Itämeressä. Selkein tuntomerkki, jonka avulla hietakampelan erottaa punakampelasta tai kampelasta, on kylkiviivan pään takana tekemä puoliympyrän muotoinen kaari; kahdella muulla lajilla kylkiviiva tekee vain loivan mutkan. Neljäs Itämeren lajeista, piikkikampela, on vasensilmäinen.


title: Hietakampela

text: Hietakampelan levinneisyysalue ulottuu Biskajanlahdesta Vienanmereen. Sitä tavataan myös Islannin vesiltä sekä Itämerellä yleisesti Tanskan salmista ja Gotlannin edustalta. Suomen vesiltä sitä tavataan vain satunnaisesti.


title: Hietakampela

text: Hietakampelat oleskelevat lähellä rannikkoa hiekka-, sora- ja liejupohjilla 2-150 metrin syvyydessä.


title: Hietakampela

text: Eintarviketeollisuudessa myös Alaskassa elävää keltaeväkampelaa ("Limanda aspera") kutsutaan joskus "Alaskan hietakampelaksi".


title: Alfa-amanitiini

text: Alfa-amanitiini eli α-amanitiini (CHNOS) on yksi vaarallisimmista amatoksiineiksi kutsutuista sienimyrkyistä. Sitä on muun muassa valkokärpässienessä ja kavalakärpässienessä.


title: Alfa-amanitiini

text: Alfa-amanitiini on rakenteeltaan kahdeksasta aminohaposta koostuva rengasrakenteinen peptidi. Se on normaaliolosuhteissa olomuodoltaan vaaleaa tai vaaleankeltaista kiinteää pulverimaista ainetta.


title: Alfa-amanitiini

text: Alfa-amanitiinia sisältäviä sieniä ovat muun muassa kavalakärpässieni, valkokärpässieni, myrkkynääpikkä ja syysnääpikkä. Grammassa tuoretta kavalakärpässientä on alfa-amanitiinia noin 0,2–0,4 mg. Ihmiselle hengenvaarallinen annos on arviolta 5–8 mg, eli käytännössä yksi pieni sieni. Valkokärpässienimyrkytyksissä alfa-amanitiini on merkittävin tekijä; kavalakärpässienessä on lisäksi suuria määriä muita hengenvaarallisia yhdisteitä kuten falloidiinia. Toksiini ei tuhoudu kuumennettaessa ruoanvalmistuksessa eivätkä myöskään ruoansulatuskanavan entsyymit hajota sitä.


title: Alfa-amanitiini

text: Alfa-amanitiinin myrkyllisyys johtuu siitä, että se kiinnittyy RNA-polymeraasi II -entsyymiin ja toimii sen inhibiittorina eli estää entsyymin toiminnan. Entsyymin toiminan estyessä myöskään proteiinisynteesi ei kykene tapahtumaan ja tuloksena on vaurioituneita soluja. Alfa-amanitiinin LD arvo on 0,1 mg/kg.


title: Alfa-amanitiini

text: Amatoksiinit imeytyvät huonosti ruoansulatuskanavasta. Ne pääsevät sappihappojen kuljetusmekanismin avulla maksasoluihin, ja noin 60% imeytyneestä alfa-amanitiinista sapen mukana suoleen. Aineella on jonkin verran enterohepaattista kiertoa. Seerumissa olevat amatoksiinit pääsevät munuaisiin, jossa ne vahingoittavat munuaistiehyeitä.


title: Alfa-amanitiini

text: Alfa-amanitiinin aiheuttaman myrkytyksen oireet ilmenevät yleensä viimeistään noin vuorokauden kuluttua myrkyllisen sienen syönnistä. Tyypillisiä oireita ovat muun muassa pahoinvointi sekä ripuli ja kouristukset. Myrkky kerääntyy maksaan ja munuaisiin aiheuttaen niiden tuhoutumisen ja lopulta ainetta syöneen kuoleman. Tosin nykyään äärimmäisen vakavat maksavauriot ovat harvinaisia ja myrkytykseen on olemassa tehokkaat hoidot ja myrkytyksen saaneista kuolee nykyään vain noin 5–15 %.


title: Rapex

text: Rapex tai Rape-aXe on vuonna 2005 Etelä-Afrikassa patentoitu tuote, jolla pyritään estämään raiskauksia. Laitteen on kehittänyt eteläafrikkalainen Sonette Ehlers, koska ”naisia ei ole ikinä yritetty auttaa niin, etteivät he joutuisi raiskatuiksi, ja mielestäni nyt oli korkea aika”. Ehlers itse uskoo, että tuote voi toimia myös pelkkänä pelotteena.


title: Rapex

text: Rapexia käytetään siten että nainen laittaa lateksista valmistetun Rapexin tamponin tapaan sisäänsä. Jos nainen raiskataan, laite kiinnittyy miehen penikseen. Kondomin sisällä olevat sahalaidat satuttavat miestä, ja samalla nainen saa lisäaikaa pakenemiseen. Penikseen kiinnittynyt laite voidaan poistaa ainoastaan sairaalassa, ja samalla rikos tulee sairaalahenkilökunnan ja poliisin tietoon.


title: Rapex

text: Kansainvälisen poliisin Interpolin tutkimuksen mukaan Etelä-Afrikassa on maailman korkeimmat raiskaustilastot. Etelä-Afrikassa raiskataan nainen joka 17. sekunti. Esimerkiksi vuonna 2006 paikallinen poliisi tilastoi 54 926 raiskausta. Kaikki raiskaukset eivät kuitenkaan tule poliisin tietoon, joten määrä saattaa olla jopa neljä kertaa suurempi kuin virallinen luku. Etelä-Afrikassa on myös enemmän HIV- ja aids-tartuntoja kuin missään muualla maailmassa. Raiskausten lisäksi Rapex voisi estää myös ei-toivottuja raskauksia ja sukupuolitautien leviämistä.


title: Rapex

text: Rapex siirtyi massavalmistusasteelle vuonna 2008. Tuotetta valmistetaan Kiinassa, jotta sen hinta pysyisi mahdollisimman alhaisena. Rapexia on tarkoitus saada myyntiin tavallisten kondomien rinnalle.


title: Yu Liang

text: Yu Liang (s. 1. lokakuuta 1986) on kiinalainen pistooliampuja.


title: Yu Liang

text: MM-kilpailuissa Zagrebissa 2006 Yu Liang saavutti kaksi joukkuemaailmanmestaruutta poikien sarjassa 10 m ilmapistoolissa ja 50 m pistoolissa. 10 m ilmapistoolin joukkuetulos 1726 sivusi poikien maailmanennätystä. Henkilökohtaisissa kilpailuissa Yu Liang oli 50 m pistoolilla 13. tuloksella 540 ja 10 m ilmapistoolilla 26. tuloksella 568.


title: Peter Hill-Wood

text: Peter Denis Hill-Wood (25. helmikuuta 1936 Lontoo – 28. joulukuuta 2018) oli brittiläinen liikemies. Hän toimi jalkapalloseura Arsenalin puheenjohtajana vuosina 1982–2013.


title: Peter Hill-Wood

text: Peter Hill-Woodin isoisä Samuel Hill-Wood ja isä Denis Hill-Wood toimivat myös Arsenalin puheenjohtajana. Peter Hill-Wood tuli Arsenalin puheenjohtajaksi isänsä kuoltua vuonna 1982. Hill-Wood toimi seuran puheenjohtajana 31 vuoden ajan, kunnes jätti kesäkuussa 2013 tehtävänsä.


title: Scott Fortune

text: Scott Thomas Fortune (s. 23. tammikuuta 1966 Newport Beach, Kalifornia, Yhdysvallat) on yhdysvaltalainen entinen lentopalloilija. Hän kuului maajoukkueeseen, joka saavutti olympiakultaa Soulissa 1988. Hän saavutti neljä vuotta myöhemmin Barcelonasta pronssia. Hän sai vielä kahta vuotta myöhemmin Ateenan MM-kisoista pronssia.


title: Wang Rui

text: Wang Rui (s. 23. huhtikuuta 1986) on kiinalainen pistooliampuja.


title: Wang Rui

text: MM-kilpailuissa Lahdessa 2002 Wang Rui saavutti tyttöjen sarjassa kaksi joukkuemaailmanmestaruutta 10 m ilmapistoolissa ja 25 m urheilupistoolissa, sekä henkilökohtaista hopeaa 25 m urheilupistoolissa tuloksella 577 ja pronssia 10 m ilmapistoolissa tuloksella 382. 10 m ilmapistoolin joukkuetulos 1146 oli uusi tyttöjen maailmanennätys.


title: Sebastian Colloredo

text: Sebastian Colloredo (s. 9. syyskuuta 1987 Gemona, Italia) on italialainen mäkihyppääjä.


title: Sebastian Colloredo

text: Colloredo debytoi mäkihypyn maailmancupin henkilökohtaisessa kilpailussa Harrachovissa vuoden 2005 joulukuussa sijoittuen kymmenenneksi. Vaikka Colloredo on väläytellyt maailmancupissa hyviä hyppyjään, ei hän ole usein saanut tehtyä kahta hyvää hyppyä samaan kilpailuun. Uran toistaiseksi paras sijoitus maailmancupissa on kahdeksas. Sen hän saavutti joulukuussa vuonna 2006, Lillehammerin osakilpailussa Norjassa.


title: Sebastian Colloredo

text: Colloredon paras henkilökohtainen arvokisasijoitus aikuisten sarjassa on Oslon MM-kilpailujen 2011 normaalimäen 12. sija. Torinon olympialaisissa 2006 ja Liberecin MM-kilpailuissa 2009 hän kuului Italian joukkueeseen, joka sijoittui molempien kilpailujen joukkuemäessä yhdenneksitoista.


title: Müzahir Sille

text: Müzahir Sille (21. syyskuuta 1931 Istanbul – 17. toukokuuta 2016) oli turkkilainen painija ja olympiavoittaja. Hän saavutti aikuisten arvokisamitalinsa kreikkalais-roomalaisen painityylin 62 kilogramman painoluokassa.


title: Müzahir Sille

text: Sille voitti olympiakultaa Roomassa 1960. Melbournen kesäolympialaisissa 1956 hän sijoittui neljänneksi ja Tokion kesäolympialaisissa 1960 hän ei sijoittunut kärkisijoille. Sille saavutti myös kaksi MM-hopeamitalia.


title: Müzahir Sille

text: Vuonna 1959 Sille voitti pronssia Balkanin-mestaruuskilpailuista.


title: Ruy López de Segura

text: Rodrigo (Ruy) López de Segura (s. 1540 Zafra – 1580) oli espanjalainen piispa ja shakinpelaaja. Hänen vuonna 1561 julkaistu kirjansa "Libro de la invención liberal y arte del juego del Axedrez" oli myöhemmin Euroopassa yksi shakin perusteoksista.


title: Ruy López de Segura

text: Ruy López de Segura syntyi Zafrassa lähellä Badajozia. Hän opiskeli ja asui Salamancassa. Monet pitävät häntä ensimmäisenä epävirallisena shakin maailmanmestarina. Hän voitti ensimmäisen modernin shakkiturnauksen Madridissa, mutta hävisi tittelinsä myöhemmin roomalaiselle lakimiehelle, Leonardo di Bonalle.


title: Ruy López de Segura

text: Hänen mukaansa on nimetty espanjalainen peli sekä venäläisen pelin muunnelma: 1.e4 e5 2.Rf3 Rf6 3.Rxe5 De7.


title: Ilmasodankäynti

text: Ilmasodankäynti on ilmatilassa käytävää sodankäyntiä. Ilmasotaa käy armeijan ilmavoimat. Ilmasodan tavoitteena on yleensä ilmaherruuden saavuttaminen tai yritys estää sen saavuttaminen viholliselta. Rynnäkkö- tai pommikoneilla tuetaan omien maa- ja merivoimien toimintaa.


title: Ilmasodankäynti

text: Ilmasodankäynti jakaantuu yleensä kolmeen osioon:


title: Ilmasodankäynti

text: Ilmasodankäynti alkoi 1700-luvun lopulla kun kuumailmapalloja alettiin käyttää tähystykseen. Ilmalaiva keksittiin vuonna 1852. Ferdinand von Zeppelinin jäykkä ilmalaiva lensi ensi kerran vuonna 1900 ja Wrightin veljesten lentokone lensi vuonna 1903. Molempien mahdollisuudet sodankäynnissä havaittiin heti. Ilmalaivan merkitys jäi kuitenkin kaksikosta vähäisemmäksi ja ne vedettiin palveluksesta vuonna 1916. Lentokoneiden kehitykseen panostettiin Wrightin veljesten ensimmäisen moottoroidun lentokoneen jälkeen.


title: Ilmasodankäynti

text: Ensimmäisen kerran lentokonetta käytettiin sotatoimissa 1. helmikuuta 1911 Meksikon vallankumouksessa. Italian–Turkin sodassa italialaiset käyttivät lentokoneita tiedusteluun ja marraskuusta 1911 lähtien myös pommituksiin ja tykistön tulenjohtoon.


title: Ilmasodankäynti

text: Ensimmäisessä maailmansodassa syntyivät lähes kaikki nykyaikaisen ilmasodankäynnin muodot. Koneita käytettiin laajasti ilmapommituksiin, rynnäköintiin vihollisen maakohteita vastaan rintamalla ja niillä pyrittiin saavuttamaan ilmaherruus. Saksa, Ranska ja Britannia rakensivat sodan aikana 50 000–60 000 konetta eli yhteensä lähes 200 000 konetta. Yleisin lentokonemalli sodassa oli yksipaikkainen, yksimoottorinen kaksitasohävittäjä. Pommikoneet sitä vastoin olivat kaksimoottorisia ja sodan loppupuolella oli jo nelimoottorisiakin pommikoneita. Pommikoneilla tehtiin strategisia pommituksia. Pommikoneiden pieni asekuorma ja lyhyt toimintasäde piti strategiset pommitukset vaikutuksiltaan vähäisinä.


title: Ilmasodankäynti

text: Italialainen kenraali Giulio Douhet kehitteli maailmansotien välissä ajatuksia totaalisesta ilmasodasta ja ilmaherruuden merkityksestä. Näistä ajatuksista kehittyi douhetismi, jonka johtoajatus oli äärimmäinen hyökkäävyys ilmasodankäynnissä. Lähes kaikkien maiden ilmavoimat seurasivat douhetismia ennen toista maailmansotaa.


title: Ilmasodankäynti

text: Toisen maailmansodan alussa hävittäjät olivat yksimoottorisia yksitasoja. Sodan alussa hävittäjät oli aseistettu konekivääreillä, mutta sodan aikana osa konekivääreistä korvattiin yhdellä tai kahdella 20 mm:n tykillä. Sodan lopulla aseina käytettiin myös raketteja. Sodassa lentokoneiden taktinen käyttö kehittyi. Ilmapommituksista tuli strategisia ja niitä suoritettiin niin päivällä kuin yölläkin. Ilmavoimat tavoittelivat ehdotonta ilmaherruutta. Hävittäjät sekä rynnäkkö- ja syöksypommituskoneet tukivat maasotaa. Ilmasodankäynti muuttui sodan aikana suurten osastojen yhteistoiminnaksi, myös hävittäjien osalta. Tutka otettiin käyttöön johtamisessa. Sodan alussa pommikoneiden toimintasäde oli noin 600 kilometriä ja pommikuorma 1000 kiloa. Sodan lopun B-29 Superfortressin toimintasäde oli 2 900 kilometriä ja pommikuorma 9 000 kg.


title: Ilmasodankäynti

text: Taistelu Britanniasta oli ensimmäinen maavoimien liikkeistä riippumattoman taistelu ilmaherruudesta. Se toi ilmasodankäyntiin uusina piirteinä hävittäjien suojaamat strategiset päiväpommitukset, strategiset yöpommitukset ja strategisen ilmasodan merenkulkua vastaan. Taistelussa alettiin käyttää erityistä hävittäjäpommittajaa. Myöhemmin sodan aikana liittoutuneilla oli käytössään paremman toimintasäteen ja pommikuorman pommittajia sekä pitkän matkan saattohävittäjiä. Toinen maailmansota päättyi Tyynellämerellä, kun Yhdysvallat elokuussa 1945 pudotti ydinpommit Hiroshimaan ja Nagasakiin.


title: Ilmasodankäynti

text: Saksalaiset käyttivät toisessa maailmansodassa maahanlaskujoukkoja ensi kerran laajamittaisesti. Laskuvarjojoukot tai purjelentokoneilla laskeutuneet joukot ottivat haltuunsa tärkeitä kohteita vihollisen selustassa. Liittoutuneet käyttivät maahanlaskujoukkoja samoin toistuvasti sodan aikana.


title: Ilmasodankäynti

text: Vuonna 1944 Englannissa ja Saksassa otettiin käyttöön suihkulentokone.


title: Ilmasodankäynti

text: Suihkulentokoneiden kehitys oli toisen maailmansodan jälkeen erittäin nopeaa. Se kulki kahta linjaa: toiset maat keskittyivät monitoimihävittäjän kehittämiseen, kun taas toisissa maissa suunniteltiin jokaiseen tehtävään eri suihkukone, eli esimerkiksi rynnäkkökone, tiedustelukone ja torjuntahävittäjä. Ensimmäisen kerran suihkukoneita käytettiin laajasti Korean sodassa.


title: Ilmasodankäynti

text: Suihkukoneiden käyttöönoton jälkeen oli oletettu, että lentokoneiden välinen kaartotaistelu jäisi historiaan, mutta tämä oletus osoittautui vääräksi. Hävittäjien tehtäviin tuli toisten lentokoneiden torjumisen lisäksi myös risteilyohjusten torjuminen. Rynnäkkötehtävissä koneen aseiksi tulivat tykkien ja perinteisten pommien lisäksi raketit ja polttovaikutuspommit. Ilmataisteluun tuli aseistukseksi konetykin rinnalle maaliinhakeutuvat ilmataisteluohjukset. Kaiken teknisen kehityksen tuloksena hävittäjistä tuli niin kalliita, että suurvallatkin pystyvät tuottamaan niitä vain rajallisia määriä.


title: Ilmasodankäynti

text: Kylmän sodan aikana kehittyi suuria tiedustelu- ja taistelunjohtokoneita, sekä suuria kuljetuskoneita. Tiedustelu- ja taistelunjohtokoneet pystyvät tutkilla ja muilla valvontalaitteilla valvomaan maakohteiden liikettä satojen kilometrien etäisyydeltä. Kuljetuskoneita käyttämällä voidaan tehdä nopeita joukkojen ja kaluston keskityksiä. Tämän vuoksi lentokenttien puolustamisesta tuli entistä tärkeämpää. Kylmän sodan aikana ilmatilan sotilaallinen merkitys kasvoi ja puolueettomillakin mailla piti olla uskottava ilmapuolustus myös rauhan aikana. Suurvallat alkoivat tiedustella toisten valtioiden tutka- ja valvontajärjestelmien tehokkuutta ajoittaisilla tiedustelulennoilla.


title: Ilmasodankäynti

text: Kylmän sodan alussa suurvallat perustivat strategiansa ydinasepelotteeseen. Sodan aikana strategisten ilmavoimien oli tarkoitus hyökätä ydinasein vastustajan kaupunkeja ja muita kohteita vastaan.


title: Ilmasodankäynti

text: Lentokoneiden ilmassa tapahtuvaa polttoainetankkausta oli ideoitu jo ensimmäisen maailmansodan aikana. Ilmatankkausta kehitettiin eteenpäin toisen maailmansodan jälkeen Yhdysvalloissa ja vuoteen 1948 mennessä oli kehitetty nykyaikaisen ilmatankkauksen menetelmät. Yhdysvalloilla oli 1950-luvulla jo useita satoja ilmatankkauskoneita. Myös muissa maissa ilmatankkaus otettiin käyttöön.


title: Ilmasodankäynti

text: Helikopterin kehitys alkoi 1900-luvun alkupuolella. Jo 1930-luvulla autogiroa käytettiin tiedusteluun. Igor Sikorskyn VS-300 lensi toukokuussa 1940. Korean sodan alussa helikoptereiden käyttö rajoittui tiedusteluun ja tulenjohtoon. Sodan aikana helikoptereita alettiin käyttää myös haavoittuneiden ja tarvikkeiden kuljettamiseen. Sodan lopussa helikoptereita oli käytössä yli 1 100. Vietnamin sodassa Yhdysvallat käytti helikoptereita laajamittaisesti sotatoimissa. Bell UH-1 yleishelikopteria muunnettiin erilaisiin kuljetus- ja taistelutarkoituksiin. Sodan kokemusten perusteella alkoi eri tehtäviin erikoistuneiden helikoptereiden kehitystyö ja syntyi muun muassa taisteluhelikopteri.


title: Göttingenin käsikirjoitus

text: Göttingenin käsikirjoitus on varhaisin tunnettu kokonaan modernille shakille omistettu työ. Latinaksi kirjoitettua 33-sivuista käsikirjoitusta säilytetään Göttingenin yliopistossa Saksassa. Sivut 1–15 käsittelevät shakkiavauksia, sivu 16 on tyhjä ja sivut 17–31 sisältävät 30 shakkiongelmaa diagrammeineen ja ratkaisuineen.


title: Göttingenin käsikirjoitus

text: Käsikirjoituksen tekijästä tai kirjoitusajankohdasta ei ole selvyyttä, mutta sen on arveltu olevan peräisin joko vuosilta 1500–1505 tai vuodelta 1471. Käsikirjoituksessa käytetään jo modernin shakin sääntöjä, joita ei erikseen selitetä, joten sääntöjen on oletettu jo vakiintuneen sen kirjoittamisen aikaan.


title: Dragørin kunta

text: Dragør on Pääkaupunkialueella Tanskassa sijaitseva kunta. Vuoden 2012 alussa kunnassa oli 13 692 asukasta, ja sen pinta-ala oli 18,3 neliökilometriä. Kunnan keskustaajama on myös nimeltään Dragør.


title: Dragørin kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.


title: Kassa

text: Kassa on tuotteita tai palveluita tarjoavassa liikkeessä sijaitseva paikka, jossa asiakas voi maksaa ostamansa tuotteet tai palvelut. Kassapisteessä on kassapöytä, kassakone ja henkilö, joka hoitaa kassatoimintaa. Kassalla on myös yleensä rajoitetun osto-oikeuden tavarat (esimerkiksi tupakkatuotteet).


title: Kassa

text: Kassassa voi maksaa tyypillisesti rahalla, pankkikortilla tai luottokortilla. Kassa voi ottaa vastaan myös kuponkeja, joilla saa tuotteita / palveluja ilmaiseksi tai alennettuun hintaan. Rahalla maksettaessa kassa antaa takaisin vaihtorahat.


title: Kassa

text: Kassalta voi myös nykyään nostaa rahaa pankkikorttiostosten yhteydessä.


title: Kassa

text: On olemassa myös automaattikassoja joissa asiakas lukee ostosten viivakoodit ja maksaa itse kassalla.


title: Henry Bird

text: Henry Edward Bird (14. heinäkuuta 1830 – 11. huhtikuuta 1908) oli englantilainen shakinpelaaja ja shakkikirjailija. Hän syntyi Portseassa, Hampshiressa.


title: Henry Bird

text: 21 vuoden ikäisenä Bird kutsuttiin ensimmäiseen kansainväliseen turnaukseen, joka pidettiin Lontoossa vuonna 1851. Hän myös osallistui turnauksiin Wienissä ja New Yorkissa. Vuonna 1858 hän hävisi ottelun Paul Morphya vastaan, mutta jatkoi pelaamistaan huipputasolla vielä 50 vuotta. Bird ei koskaan ollut ammattilainen shakissa, mutta hänen on sanottu eläneen silti pelille. Vuonna 1876 hän sai ensimmäisen erinomaisuuspalkinnon pelistään James Masonin kanssa.


title: Henry Bird

text: Birdin kirjoittamaan shakkikirjallisuuteen kuului muun muassa "Chess History and Reminiscences". Hän kirjoitti myös kirjan "An Analysis of Railways in the United Kingdom".


title: Henry Bird

text: Birdin mukaan on nimetty Birdin avaus sekä Birdin puolustus espanjalaisessa pelissä.


title: Hionta

text: Hionta on kappaleen viimeistelytekniikka, jossa kappaleen pintaa tasoitetaan tasaisemmaksi. Tavallisesti hionnassa käytetään hiomapaperia, jota valmistetaan erikseen puun ja metallin hiomiseen. Metallin hiomisessa käytetään öljyä, emulsioita tai synteettisiä nesteitä siirtämään lämpöä ja pienentämään työkappaleen kulumista.


title: Hionta

text: Hionnassa lastuamisnopeus on suuri ja lastuamissyvyys vastaavasti pieni. Lastuamislämpötila on korkea ja suurin osa lämmöstä siirtyy työkappaleeseen. Hionta vaatii paljon energiaa, mutta irrottaa vain pienen määrän ainetta.


title: Hionta

text: Hionta perustuu hiovan aineen pieniin särmiin, jotka irrottavat pieniä määriä ainetta työstökappaleen pinnasta. Hiovan aineen rakeiden välit toimivat hiotun aineen varastona. Hiovan aineen käyttökelpoisuus perustuu pääosin rakeiden väliseen tilaan ja sen kykyyn ottaa vastaan ainetta hiotusta kappaleesta. Hiovan aineen esimerkiksi hiomapaperin voi puhdistaa aukaisemalla hiomapaperi jollakin toisella hiomismenetelmällä kuten teräsharjalla. Tällöin hiomapaperi on jälleen käyttökelpoinen, mikäli rakeita on jäänyt jäljelle.


title: Hiomapaperi

text: Hiomapaperi eli hiekkapaperi eli santapaperi on hionnassa käytetty lastuava työkalu. Kaikissa hiomapapereissa ei ole paperia pohja-aineena, eikä hiekkaakaan enää käytetä sen valmistukseen, joten hioma- tai hiekkapaperi on joskus harhaanjohtava nimitys. Hiomapaperissa on pohjamateriaali, johon hiovat terävät hiukkaset on liimattu. Karkeus tulee yleensä paperin pintaan liimatuista piikarbidihiukkasista, aikaisemmin käytettiin myös hiekanjyviä ja lasia. Vesihiomapaperi on tarkoitettu käytettäväksi veden kanssa, mutta sitä voi käyttää myös erittäin hienona hiomapaperina kuivana. Vesihiomapaperin pohjamateriaalina käytetään kuitumaista materiaalia, joka ei hajoa veden vaikutuksesta.


title: Hiomapaperi

text: Hiomapapereita myydään arkkeina tai rullina ja myös hiomakoneisiin sopiviksi muotoiltuina.


title: Hiomapaperi

text: Kuparin, messingin ja jalometallien hiomiseen voidaan käyttää nailonista tehtyä "hiomakangasta".


title: Hiomapaperi

text: Ensimmäisiä tunnettuja hiomapapereita käytettiin 2500-luvun eaa. muinaisessa Egyptissä pyramidien kivien siloittamiseen. Hiomapaperia käytettiin myös 1200-luvulla Kiinassa, jossa se tunnettiin aluksi nimellä lasipaperi, sillä niiden hiontapinta oli lasipölyä. Nykyaikaisen hiomapaperin patentoi yhdysvaltalainen Isaac Fisher vuonna 1834.


title: Hiomapaperi

text: Hiomapaperit jaotellaan karkeuden mukaan niin sanottuna MESH-lukuna, joka liittyy rakeiden sirotteluun liityvään verkkoon, ja sen silmien kokoon. Karkeus on lukuarvo, kuten 60, 120, 220, jne. Mitä suurempi lukema on, sitä hienojakoisempi ja sileämpää jälkeä jättävä paperi on. Seuraavassa taulukossa vertaillaan CAMI- ja ”P”-luokituksia hiomapaperin keskimääräiselle raekoolle mikrometreinä (µm).


title: Hiomapaperi

text: Karkeuden valinta riippuu paljolti materiaalista jota halutaan hioa, pinnan epätasaisuudesta ja halutusta pinnanlaadusta.


title: Hiomapaperi

text: Aloituskarkeus valitaan sillä perusteella kuinka paljon halutaan hioa. Useamman millimetrin hiontaan kannattaa valita noin 80-karkeuksinen hiomapaperi, mutta jos halutaan vain silittää valmiiksi suhteellisen tasaista pintaa, hionta voidaan aloittaa 240–500:n karkeudella. Karkeuden hienontamista ei kannata tehdä liian suurin hypyin, koska silloin karkeamman hionnan naarmuja ei saada helposti pois. Siirtymällä maltillisesti hienompaan minimoidaan työ, joka menee karkeamman paperin naarmujen poistoon. Perussääntönä yhden karkeuden yli voi hypätä, mutta kahden yli hyppääminen lisää työtä.


title: Hiomapaperi

text: Puun hiontaan käytetään hiomapaperia karkeuksiltaan 40–500. Muotoiluhionta suoritetaan yleensä 80:n tai 120:n karkeudella ja viimeistely yleensä 240:n karkeudella. Pintakäsittelyn hiontaan voidaan käyttää 320- tai jopa 500-karkeuksista hiomaperia.


title: Hiomapaperi

text: Jos halutaan silittää maalipintaa ilman, että pinta kuluu puhki, aloitetaan metallipinnan hionta 240–500:n karkeudella riipuen maalikerroksen paksuudesta ja tasaisuudesta. Automaalauksessa voidaan aloittaa 320–800:n karkeudella ja lopettaa 2000:n karkeuteen, jolla saadaan suhteellisen kiiltävä pinta. Loppuhiontaan voidaan käyttää hiomatahnaa, jonka hiovat ainesosat ovat hienompia.


title: Hiomapaperi

text: Metallipintojen viimeistelyhiontaan voidaan soveltaa maalin hiontaan liittyviä karkeuksia. Karkeampaan työstöön käytetään esimerkiksi kulmahiomakoneeseen laitettavaa lamellilaikkaa, jolla pyöristetään särmiä ja hitsauksia, jolloin käytetään jopa 40:n karkeutta tehon saavuttamiseksi.


title: Ammunta kesäolympialaisissa 1988 – miesten 25 metrin olympiapistooli

text: Miesten 25 m olympiapistooli ammuttiin Soulin olympialaisissa 22.-23. syyskuuta 18. kerran olympialaisissa. Kilpailun voitti Neuvostoliiton Afanasijs Kuzmins tuloksella 698 (598+100), joka on uusi finaali olympiaennätys.